Moueziou a leh all Langue bretonne\nMoueziou a leh all\nEun dibab a garantez hag a galon eo troi en or yez skridou gand skrivagnerien all. Dond a ra ar re a vo lennet el leor-mañ euz ar Palestin hag euz an Turki, euz ar Hore hag euz an Amerik…\nMoueziou int o tond euz leh all beteg ennom. Moueziou a-bell pe a-dost, hag a gont pehini eo o foan hag o freder.\nBara a houlennont, lealded, frankiz, ha karantez kerkoulz all. Ar skridou-mañ a vo klevet e meur a hini anezo eur hlemm, eur galv. Ijin ha faltazi a zo enno en tu-hont : kaerroh evid evned o nijal, n'eus ket, eo ?\nMoueziou a leh all ? Ya, ha war eun ton all.\nEul leor a droidigeziou eo eta "Moueziou a leh all". Kaoud a reer ennañ barzonegou, ha danevellou.\nDeuet eo al leor er-mêz n'eus ket pell. Embannet eo bet gand Brud Nevez en dastumadenn "Leoriou bihan".\nEn gwerz ema… er staliou mad ! Pe war-eeun digand an embanner :\nDa gaoud eun tañva, e hellit lenn war ar bajenn-mañ ar raglavar ha diou varzoneg.\n- Raglavar. War eun ton all\n- Sitting Bull : Komzou\n- Soya Nemglukina : Son an erh braz\n- Kim Dji Ha : Ar vrud\n- Ghassan Kanafani : Mogeriou houarn\n- Erdal Oz : Pichoned\n- Karen Blixen : Istor ar mous bihan\n- Antonio Skarmeta : New York City Blues\n- Piou zo piou\nRaglavar : War eun ton all\nGoulennet zo bet digannin, gwech pe wech, hag-eñ ne skriven ket, pe hag-eñ ne skrivjen ket danevellou pe romañchou. Ne ran ket, ha moarvad ne rin biken. Evid se, eo red beza akuit. Sevel troidigeziou am-eus bet greet avad, hag e ran. An hini am-eus bet ar muia a labour hag a breder ganti eo sur a-walh "Taolennou ar baradoz ". Troi eur skrid berr bennag en eur yez all a zo eun tamm krog. Troi eul leor a-bez a houlenn amzer ha dalhusted.\nEn em glevet e oa bet Fañch Roudaut hag Alain Croix evid skriva eur studi istor hag a skiant diwar-benn an taolennou-ze a dalvezas da Vikael an Noblez ha d'ar visionerien a zo bet deuet war e lerh beteg kreiz an ugentved kantved da brezeg an Aviel. Hag an dibab o-doa greet o-daou, "ezprez-kaer", eo e vefe embannet o studiadenn en diou yez, galleg (peogwir eo en galleg a skrivent int) ha brezoneg.\nHag abalamour da betra 'ta en brezoneg ive ? Disklêriet e oa bet ganto e oa "eun dibab a garantez hag a galon" euz o ferz. Med displega a reent ive ne oa, emezo, "seurt ebed, anezañ e-unan, o vired ouz hen ober". Pez a zo diou rêzon vad dija, hag a hell rei ervad da intent perag e teu c'hoant d'an nen da zevel eun droidigez bennag. An dibab a rejont ne oa ket, daoust da ze, "hini eur romantelez o huñvreal en eur Vreiz na gomzfe nemed brezoneg", med "hini an doujañs" : savet e oa bet danvez o studi diwar testennou hag a oa bet skrivet an darnvuia anezo e brezoneg, ha reiz e kavent e vefent bet studiet hag embannet en o stumm orin .\nTroidigeziou all on bet kroget da zevel, heb mond bepred beteg penn. Warlene, oan bet kroget evel-se da weled petra 'hellfen ober euz unan euz skridou brudeta ar barz Arthur Rimbaud, "Eur sêzon en ivern" :\nEur sapre lonkadenn ampoezon am-oa kluket. - Ra vo teir gwech benniget ar huzul a zo deuet din ! - Devi ahanon a ra ma bouzellou. Ken kreñv ar binim ma gwea ma izili, ma tistumm ahanon, ma taol ahanon d'an douar. Mervel a ran gand ar zehed, mouga, n'hallan ket krial. An ivern eo, ar boan peurbaduz ! Gwelit penaoz ema an tan oh adkregi ! Devi a ran evel m'eo dleet. Kerz, diaoul !\nDamwelet am-oa ma distro ouz ar mad hag an eürusted. Hag e hellan konta ar pez a welan, êr an ivern n'andur ket an himnou. Milionou a verhed koant a oa, o kana kantikou c'hweg, an nerz hag ar peoh, ar c'hoantou dreist, petra c'hoaz ?\nAr c'hoantou dreist !\nHag ar vuhez eo c'hoaz ! - Ma ver daonet da viken ! Eun den a glask en em zrailla a zo daonet da vad, n'eo ket ? Kredi a ran emaon en ivern, neuze emaon ennañ […].\nPa glevan kanaouennou evel ar re a gan Souad Massi war he fladenn genta, am-bez c'hoant ive da weled peseurt liou o-defe eur wech ma vefent bet laket en brezoneg :\n'M-eus ken a huñvre, 'm-eus ket a di\n'M-eus oaled 'bed d'ober tan\n'M-eus amzer 'bed ken, 'm-eus sêzon 'bed\n'M-eus ket amzer 'vid eur seurt c'hoari…\nTroidigeziou all am-eus bet savet eun toulladou war o hed, med n'am-eus ket bet embannet anezo oll dalhmad dindan va ano. Unan bennag a oar ze pell 'zo, hag ar re all… a vefe mad dezo gouzoud ! Perag beza dibabet eun ano-pluenn ? Deuz ar pez a lavarer, e vefe techet-kaer ar skrivagnerien vrezoneg d'henn ober. Estregeto a ra : piou n'e-neus ket dalhet soñj euz Emile Ajar, alias Romain Gary ? Dre amañ, n'eus nemed taoler eur zell en "Istor al Lennegezh" Abeozen pe e "Geriadur ar skrivagnerien" Lukian Raoul evid en em renta kont. Ken e-neus bet peadra J. Malo Renault da zevel eur pez roll hir euz an anoiou-pluenn a zo bet greet ganto euz ar 16ved beteg an 20ved kantved ! Hirio, e talher d'ober gand anoiou-pluenn : n'eus nemed mond war internet da weled…\nM'am-eus dibabet-me ober gand unan, eun amzer zo bet, eo dre ma n'am-oa ket c'hoant da veska va micher radio-tele hag ar peurrest. Hirio, ne ran ket van. Gand se avad eo dindan an ano a Jakez Salaun eo bet embannet evid ar wech kenta meur a hini euz an troidigeziou a vo kavet el leor-mañ. Jakez ha Salaun, dre m'int anoiou boutin. Ha Salaun, abalamour ma oa bet eur Salaun dija e 1791 e tro Brest e-touez ar re a droas testennou an Dispah, a oa bet c'hoant neuze e vefent lennet gand brezonegerien Breiz-Izel.\nAn troidigeziou a vo kavet el leor-mañ a zo bet savet diwar ar galleg ive. Peurliesa koulskoude, n'eo ket galleg ar yez m'int bet skrivet da genta. Skridou int o tond euz ar Palestin, euz ar Hore pe euz an Amerik. Moueziou int o tond euz leh all beteg ennom. Daoust hag-eñ n'o-defe ket bet kollet eun tamm bennag euz o nerz pe euz o finesa, adaleg ma n'eo ket diwar an arabeg pe ar horeaneg int bet troet war-eeun ? A hellfe beza, hag anzao a ran n'anavezan ket ar yezou estrañjour-ze, hag eo dre ar galleg am-eus bet anaoudegez anezo. Diskouezet mad e-neus Jean-René Ladmiral pegen skoemp eo, e pep keñver, labour an troer . Penaoz avad am-ije bet greet mod-all ?\nM'am-eus (evel a vez laret…) troet ha kempennet ar skridou-mañ, eo eta evid ma teufe beteg ar Vretoned kar-o-yez eun hekleo euz moueziou a-bell pe a-dost, hag a gont pehini eo o foan hag o freder. Bara a houlennont, lealded, frankiz, ha karantez kerkoulz all. Ar skridou-mañ a vo klevet e meur a hini anezo eur hlemm, eur galv. Ijin ha faltazi a zo enno en tu-hont. Kaerroh evid evned o nijal, n'eus ket, eo ?\nMoueziou 'leh all ? Ya, ha war eun ton all.\nKomzou / Sitting Bull\nTalvezoud a ra ar geriou Sitting Bull kement ha "Taro en e hoazez". Talvezoud a ree an daou her-ze da lesano da d/Tatanka Iyotake, unan euz pennou Indianed Siou an Dakota. Ganet eo bet tro 1831.\nPa oa bet dizoloet aour e meneziou ar Black Hills, e oa bet brezel etre Indianed an Dakota hag an Amerikaned. Treh e oa bet an Indianed eur wech kenta e Little Bighorn e 1876, med trehet e oant bet kerkent goude. Mond a reas neuze Sitting Bull da veva eur pennad er Hanada, a-raog distrei d'e vro. Lahet eo bet e 1890. Nebeud amzer goude, e miz kerzu, e oe eul lazadeg vraz e Wounded Knee, ha diwar neuze e oa bet echu d'an Indianed d'en em ganna ouz ar re wenn.\nHirio, zo eun 40 000 Indianed Dakota o veva al lodenn vrasa anezo er rezervou.\nTroet eo bet ar varzoneg-mañ da geñver an diskouezadeg a oa bet en Abati Daoulaz, e-kerz an hañv 2000, diwar-benn "Indianed ar plênennou". War unan deuz ar panellou e oa tu da lenn ar homzou a oa bet distaget gand Sitting Bull. E brezoneg eo bet embannet ar varzoneg war Brud Nevez.\nPeseurt emgleo a zo bet doujet outañ gand an den gwenn hag a vefe bet torret gand an den ruz ? Hini ebed.\nPeseurt emgleo e-neus biskoaz an den gwenn sinet ganeom hag e-neus doujet outañ ? Hini ebed.\nPa oan bugel, e oa ar Sioued mistri ar bed; sevel a ree an heol ha mond da guz war o douar; deg mil den a gasent d'en em ganna.\nPeleh ema hirio ar re zo gouest d'en em ganna ?\nPiou e-neus lahet anê ?\nPeleh ema on douarou ?\nDa biou int ?\nPesort den gwenn a hell lared em-eus biskoaz laeret e zouar pe an disterra gwenneg ? Lared a reont koulskoude eh on eul laer.\nPesort maouez gwenn, ha pa vefe bet heh-unan, am-eus biskoaz trapet pe iñsultet ? Lared a reont koulskoude eh on eun indian fall.\nPesort den gwenn e-neus biskoaz gwelet ahanon mezo ?\nPiou a zo deuet beteg du-mañ hag e-nevoa naon hag a zo eet kuit heb beza debret tamm ?\nPiou e-neus biskoaz gwelet ahanon o skoi gand ma gwragez pe kruel gand ma bugale ?\nPesort lezenn a zo bet torret ganin ?\nHa n'eo ket mad e karfen gwelloh ma lezenn din-me ?\nGwaz a ze din ma h eo ruz ma hrohenn ?\nMa h on eur Siou ?\nMa h on ganet e-leh e-neus bevet ma zad ?\nMa h on prest da vervel evid ma fobl hag evid ma bro ?\nSon an erh braz / Soya Nenglumkina\nSoya Nenglumkina a zo unan euz ar re ziweza o komz eskimoeg ar Siberi, ar rannyez o veza hini Naukanski pe hini Beg ar Reter. Ema o veva, paour a-walh, e kêr Anadyr, el ledenez tchouktch, er Rusi. Eun dibab euz he barzonegou a zo bet troet e 1981 e saozneg, daneg hag islandeg.\nE yez Naukanski eo bet skrivet ar varzoneg-mañ da genta, ha troet eo bet e rusianeg diwezatoh gand ar varzez he-unan. Troet eo bet goude e neerlandeg, alamaneg, japaneg, estonianeg, bulgareg… Troidigeziou all a zo bet savet e yezou bihan evel ar yiddish, ar feroianeg, hag all… Reou all emaer o sevel e frizoneg, kerneveureg, sami, hag all…\nEmaer o soñjal embann eul leor gand an oll droidigeziou deuz ar varzoneg. Profet e vo an arhant a vo gonezet d'ar varzez.\nEmbannet eo bet ar varzoneg "Son an erh braz" war niverenn 238 (miz meurz 2003) Brud Nevez.\nHa gouzoud a rez penaoz e kan an erh-braz,\nPenaoz e kan dibaouez sunveziou-pad\nHa penaoz e halv an deñvalijenn gand e gan ?\nGand an aveliou 'm-eus kanet :\nMa c'hoant ahanout 'm-eus laosket e Nevuqaq\nevid flammou abred goulou-deiz\no-deus sachet 'hanon evel eun evn-tan er vorenn\nLaosket 'm-eus anezañ war ma lerh en erh\nDidarch a roudou lern er beure\nAn tranellou-chas o hasta er ribinou.\nHa war al loar peubaduz\na-istribill 'uz d'ar meneziou gwenn\n'vel eun tamm kig karo-erh\nhag er gwagennou uhel\ndistaolet o strakal war ar herreg du.\nMa c'hoant ahanout 'm-eus laosket war ma lerh.\nNe oa ket o vond da brizonia ahanon\nNa da zerhel ahanon el loch-koad-se\nM'ema ar wrah Kiwen o veva enni,\nHa ma zo eno war an daol\nEur plad koad hag eur gontell maouez.\nPell out eet\nha war-zu ar beurbadelez eh a buan ar zunveziou\nhag an deveziou zo 'vel kantvejou\nHa gouzoud a rez petra 'ma an erh-braz o kana ?\nHa kleved a rez kement a gan ?\nEur poltred : Eun ostaleri (serret hirio) e Kreiz-Breiz.


Merc'h an Eog : diriaou noz e Montroulez\nPublié le 21/11/16 21:16 -- mis à jour le 00/00/00 00:00\nGoude un hir a droiad e Kembre, abadennoù e Brieg ha Brest, setu abadenn diwezhañ ar strollad e Montroulez\nPennadoù e The Guardian, pennadoù e Ouest France : war a seblant eo gwelloc'h d'ar vrezhonegerien mont d'ober o soñj er sal e lec'h selaou pe lenn ar bismigerien a gav start bout stag ouzh selaouelloù pa ne gomprenont nag ar c'hembraeg nag ar brezhoneg...\nTheatr PIBA., meneget eo ganto war o lec'hienn ez eo aotreet adalek 13 vloaz. Diskouez a ra anat n'eo ket tre evit an holl skolajidi ha padal eo bet kaset skolajidi dindan 13 vloaz eus skolaj Plijidi da sellout ouzh ar pezh hudur-mañ.\nN'hon eus ket c'hoant, ni, kerent, ez afe hor bugale da sellout ouzh seurt abadennoù.\nNe oa ket bet kelaouet ar gerent e oa anv a heñvelreviadezh. Petra oa pal an abadenn-se, a-fed raktres kelenn ? Da betra 'ta kas tri live eus ar skolaj d'he gwelout ?\nHeñveldra gant ar film Tomboy e skolaj Roparz Hemon Brest\nDiwallit hor bugale diouzh ar sotonioÃ¹-se, mar-plij ! Ezhomm hon eus-ni, tud ar vugale, da c'hallout kaout fiziaÃ±s er skolioù Diwan ; a-walc'h a draoÃ¹ euzhus a c'hallont gwelout pe glevout e kement lec'h a zo; ar skol he deus da bal lakaat anezho da zeskiÃ±, da labourat ha da brederiaÃ±, ha n'eo ket distummaÃ± o speredoÃ¹.\n"N'hon eus ket c'hoant, ni, kerent, ez afe hor bugale da sellout ouzh seurt abadennoù. "\n1-Marteze e vije bet gwelloc'h deoc'h sinañ an dagadenn-mañ. Ne oa ket ken spontet ar mabig jesus gant ar Romaned.\n2-Kinnig a ran deoc'h klask titouroù (war ar rouedad, da skouer : (voir le site) Gant an titouroù se, e c'hell pep hini difenn d'e vugale mont da welout traoù "ken heugus"\n3-Laouen on e vez kinniget seurt abadennoù d'am bugale... dreist holl pa lennan ho c'homzoù. Respont a ra d'ar goulenn ho poa savet (" Petra oa pal an abadenn-se, a-fed raktres kelenn ?")\n4-M'ho peus c'hoant klemmichal, kit d'an iliz pe d'ur lec'h gouestlet d'ar re a-seurt ganeoc'h. Pe skrivit ul lizher d'ar skolaj evit rein aotre d'ho pugale chom er c'houskva o lenn ar bibl. Mod-se e vo prederiet ganto, desket traoù (soñjal a ra din ez eo kalz dedennusoc'h ar pezh zo bet graet gant izili ho sektenn goude (lazhadegoù, jahinerezh, kenlabourerezh gant diktatourien, ha kement zo)... 'Fin... an holl vo laouen\nDa "Dizoue". Respont a rin poent ha poent.\n1. N'eo ket va c'hasadenn gentañ un dagadenn : hepken ur stadadenn. Ha sinet eo ganin. C'hwi avat ne sinit ket !!\n2. ar stadadenn a zo : difennet eo dindan 13 vloaz met kaset eo bet bugale yaouankoc'h. Ha dlead ar skolaj e oa hag ivez PIBA kelaouiñ ervat ar gerent danvez gwirion ar pezh : an heñvelrevouriezh.\n3. Laouen omp ivez o welout e tiskouezit d'an holl ho tremm gwirion : ne zoujit ket ouzh gwirioù ar gerent a zo e karg EZ-NATUREL da wareziñ o bugale a-enep hollveliouriezh hudur tud 'zo...\nDevezh mat deoc'h (gwechall e brezhoneg e oa tu da lavarout "Doue d'ho pennigo" hep bezañ kunujennet ha ne fell ket din ho lakaat da bec'hiñ c'hoazh, salokras !)


Watch Kamaz vs F. Voronezh live streaming for free. Russia. FNL online broadcast. Football videos.\nRussia Tomsk - F. Voronezh 2018-07-17 12:00:00 2018-07-17 14:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Tomsk - F. Voronezh Tomsk 2:0 F. Voronezh\nRussia F. Voronezh - Shinnik Yaroslavl 2018-08-04 15:00:00 2018-08-04 17:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! F. Voronezh - Shinnik Yaroslavl F. Voronezh 3:0 Shinnik Yaroslavl\nRussia Spartak Moscow 2 - F. Voronezh 2018-08-08 13:30:00 2018-08-08 15:30:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Spartak Moscow 2 - F. Voronezh Spartak Moscow 2 2:1 F. Voronezh\nRussia F. Voronezh - Khimki 2018-08-18 15:00:00 2018-08-18 17:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! F. Voronezh - Khimki F. Voronezh 2:0 Khimki\nRussia R. Volgograd - F. Voronezh 2018-08-26 15:00:00 2018-08-26 17:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! R. Volgograd - F. Voronezh R. Volgograd 1:2 F. Voronezh\nRussia F. Voronezh - Zenit 2 2018-09-01 12:00:00 2018-09-01 14:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! F. Voronezh - Zenit 2 F. Voronezh 2:2 Zenit 2\nRussia Alania Vladikavkaz - F. Voronezh 2021-09-29 15:00:00 2021-09-29 17:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Alania Vladikavkaz - F. Voronezh Alania Vladikavkaz 15:00 F. Voronezh Watch online\nRussia Veles Moscow - Kamaz 2021-09-29 15:30:00 2021-09-29 17:30:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Veles Moscow - Kamaz Veles Moscow 15:30 Kamaz Watch online\nRussia Kamaz - Krasnodar 2 2021-10-03 14:00:00 2021-10-03 16:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Kamaz - Krasnodar 2 Kamaz 14:00 Krasnodar 2 Watch online\nRussia F. Voronezh - Tekstilshtik 2021-10-03 14:00:00 2021-10-03 16:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! F. Voronezh - Tekstilshtik F. Voronezh 14:00 Tekstilshtik Watch online\nRussia Olimp-Dolgoprudny - F. Voronezh 2021-10-09 14:00:00 2021-10-09 16:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Olimp-Dolgoprudny - F. Voronezh Olimp-Dolgoprudny 14:00 F. Voronezh Watch online\nRussia Torpedo Moscow - Kamaz 2021-10-09 14:00:00 2021-10-09 16:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Torpedo Moscow - Kamaz Torpedo Moscow 14:00 Kamaz Watch online\nKamaz vs F. Voronezh live stream HD\nRussia Baltika - Alania Vladikavkaz 2021-09-25 16:00:00 2021-09-25 18:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Baltika - Alania Vladikavkaz Baltika 1:1 Alania Vladikavkaz\nRussia Neftekhimik - Krasnodar 2 2021-09-25 15:00:00 2021-09-25 17:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Neftekhimik - Krasnodar 2 Neftekhimik 4:1 Krasnodar 2\nRussia F. Voronezh - Spartak Moscow 2 2021-09-25 15:00:00 2021-09-25 17:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! F. Voronezh - Spartak Moscow 2 F. Voronezh 3:0 Spartak Moscow 2\nRussia Akron Togliatti - Torpedo Moscow 2021-09-25 14:00:00 2021-09-25 16:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Akron Togliatti - Torpedo Moscow Akron Togliatti 1:0 Torpedo Moscow\nRussia Lipetsk - Tekstilshtik 2021-09-25 13:30:00 2021-09-25 15:30:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Lipetsk - Tekstilshtik Lipetsk 0:0 Tekstilshtik\nRussia Volgar-Astrakhan - Olimp-Dolgoprudny 2021-09-25 13:00:00 2021-09-25 15:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Volgar-Astrakhan - Olimp-Dolgoprudny Volgar-Astrakhan 0:1 Olimp-Dolgoprudny\nRussia Orenburg - Yenisey 2021-09-25 13:00:00 2021-09-25 15:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Orenburg - Yenisey Orenburg 2:0 Yenisey\nRussia R. Volgograd - Kamaz 2021-09-25 13:00:00 2021-09-25 15:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! R. Volgograd - Kamaz R. Volgograd 1:0 Kamaz\nRussia Tomsk - Kuban 2021-09-25 09:00:00 2021-09-25 11:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Tomsk - Kuban Tomsk 2:1 Kuban\nRussia SKA Khabarovsk - Veles Moscow 2021-09-25 07:00:00 2021-09-25 09:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! SKA Khabarovsk - Veles Moscow SKA Khabarovsk 2:0 Veles Moscow\nRussia Veles Moscow - R. Volgograd 2021-09-20 15:30:00 2021-09-20 17:30:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Veles Moscow - R. Volgograd Veles Moscow 3:1 R. Volgograd\nRussia Alania Vladikavkaz - Lipetsk 2021-09-19 15:00:00 2021-09-19 17:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Alania Vladikavkaz - Lipetsk Alania Vladikavkaz 5:0 Lipetsk\nRussia Kuban - F. Voronezh 2021-09-19 15:00:00 2021-09-19 17:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Kuban - F. Voronezh Kuban 0:4 F. Voronezh\nRussia Kamaz - Neftekhimik 2021-09-19 14:00:00 2021-09-19 16:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Kamaz - Neftekhimik Kamaz 0:1 Neftekhimik\nRussia Krasnodar 2 - Akron Togliatti 2021-09-19 14:00:00 2021-09-19 16:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Krasnodar 2 - Akron Togliatti Krasnodar 2 2:0 Akron Togliatti\nRussia Torpedo Moscow - Orenburg 2021-09-19 14:00:00 2021-09-19 16:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Torpedo Moscow - Orenburg Torpedo Moscow 2:1 Orenburg\nRussia Tekstilshtik - Volgar-Astrakhan 2021-09-19 13:00:00 2021-09-19 15:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Tekstilshtik - Volgar-Astrakhan Tekstilshtik 1:2 Volgar-Astrakhan\nRussia Spartak Moscow 2 - Baltika 2021-09-19 12:00:00 2021-09-19 14:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Spartak Moscow 2 - Baltika Spartak Moscow 2 1:2 Baltika\nRussia Olimp-Dolgoprudny - SKA Khabarovsk 2021-09-19 11:00:00 2021-09-19 13:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Olimp-Dolgoprudny - SKA Khabarovsk Olimp-Dolgoprudny 1:1 SKA Khabarovsk\nRussia Yenisey - Tomsk 2021-09-19 10:00:00 2021-09-19 12:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Yenisey - Tomsk Yenisey 2:3 Tomsk\nRussia Baltika - Kuban 2021-09-15 17:00:00 2021-09-15 19:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Baltika - Kuban Baltika 0:0 Kuban\nRussia Olimp-Dolgoprudny - Veles Moscow 2021-09-15 16:00:00 2021-09-15 18:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Olimp-Dolgoprudny - Veles Moscow Olimp-Dolgoprudny 0:2 Veles Moscow\nRussia Torpedo Moscow - Tomsk 2021-09-15 16:00:00 2021-09-15 18:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Torpedo Moscow - Tomsk Torpedo Moscow 3:3 Tomsk\nRussia F. Voronezh - Yenisey 2021-09-15 16:00:00 2021-09-15 18:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! F. Voronezh - Yenisey F. Voronezh 3:1 Yenisey\nRussia Akron Togliatti - Kamaz 2021-09-15 15:00:00 2021-09-15 17:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Akron Togliatti - Kamaz Akron Togliatti 0:0 Kamaz\nRussia Volgar-Astrakhan - Alania Vladikavkaz 2021-09-15 15:00:00 2021-09-15 17:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Volgar-Astrakhan - Alania Vladikavkaz Volgar-Astrakhan 1:1 Alania Vladikavkaz\nRussia Lipetsk - Spartak Moscow 2 2021-09-15 15:00:00 2021-09-15 17:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Lipetsk - Spartak Moscow 2 Lipetsk 0:2 Spartak Moscow 2\nRussia Neftekhimik - R. Volgograd 2021-09-15 15:00:00 2021-09-15 17:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Neftekhimik - R. Volgograd Neftekhimik 1:3 R. Volgograd\nRussia Tekstilshtik - SKA Khabarovsk 2021-09-15 15:00:00 2021-09-15 17:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Tekstilshtik - SKA Khabarovsk Tekstilshtik 0:3 SKA Khabarovsk\nRussia Orenburg - Krasnodar 2 2021-09-15 14:00:00 2021-09-15 16:00:00 Looking for where to watch the free broadcast of the match Kamaz - F. Voronezh 29.08.2021? On 24sport.pw you can watch a live broadcast of the match Kamaz - F. Voronezh 29.08.2021, Russia, Round 8 in high quality! Orenburg - Krasnodar 2 Orenburg 2:0 Krasnodar 2\nhttps://24sport.pw Kamaz - F. Voronezh


Pajenn:Imitation ar Verc’hes Vari.djvu/119 - Wikimammenn\nPajenn:Imitation ar Verc’hes Vari.djvu/119\nlevr i. chab. xviii.\ne zacramant ; a be seurt santimancbou eо carguet evidoc’h ; ha c’hui a elfe mancout a zantimanchou evitan ?\nEr gommunion, ar c’hrouadur a so bisitet, gant e grouer ; ar paour gant ar roue a c’hloar ; un ene affliget ha melconiet gant an Doue a gonsolation ; an den, pehini nen deo nemet pec’het, gant an hini a zo ar santeles memes..\nEn em humiliit dirazan, meulit ha publiit e vadelezou infiniment brassoc’h eguet na ellit compren. Detestit mui-oc’h-mui oc’h ingrateriou passeet, implorit e sicourou evit an amser da zont : promettit dezan eur fidelite eternel ; en em reit d’an transport eus ar joa ar burra.\nPedit an Æles hac ar Sænt da renta evidoc’h da Jesus actionou a c’hraç, ma ve possubl, dign eus an donæson gaër a ra deoc’h.\nDesirit e ve caret ha glorifiet var an douar evel ma zeo er barados, un Doue qer mad ha qen trugarezus.\nDigorit ho calon d’an oll flammou eus e galon garantezus, ha desirit beza consumet dreizo.\nOffrit dezan en anoudegues eus e vad oberou, hac evit crènvàt ho sempladures, an oll santimanchou eus an eneou santel pere er receo gant devotion ha carantes er memes sacramant.\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/119&oldid=111093 »\nKemmoù diwezhañ degaset d'ar bajenn-mañ d'an 26 Kzu 2017, da 18:26.


Auguste Charlotte von Kielmannsegge - Wikipedia\nAuguste Charlotte von Kielmannsegge, poltredet gantJosef Maria Grassi, 1800\nAuguste Charlotte von Kielmannsegge ( 1777 - 1863 Dresden) a oa ur gontez alaman hag ur spierez implijet gant Napoleone Buonaparte.\nAuguste Charlotte, kontez Kielmannsegge, a oa ganet d'an 18 a viz mae 1777 e kastell Hermsdorf e-kichen kêr Dresden, kêrbenn priñselezh Sachsen (a zeuas da vout Rouantelezh Sachsen adalek 1806), ha marvet d'ar 26 a viz Ebrel 1863 e Plauen e-kichen Dresden ivez. Eus un tiegezh uhel e oa, tomm ouzh Bro-C'hall. Dugez Courlande a ginnigas anezhi d'an impalaer gall hag adal 1809 e spias evitañ.\nHe zad, Peter August von Schönberg, a oa marichal ar palez e lez Dilenner Sachsen. Emzivadez da zek vloaz, savet e voe gant he mamm-gozh hag ur c'houarnerez kozh, a stummas he zemz-spered aotrounius ha kalet.\nAdtapet diwar « https://br.wikipedia.org/w/index.php?title=Auguste_Charlotte_von_Kielmannsegge&oldid=1823637 »\nKemmoù diwezhañ degaset d'ar bajenn-mañ d'an 10 Gen 2019, da 20:40.


Kaozeal:Stourmerien Emsav Bro Gembre - Wikipedia\nKaozeal:Stourmerien Emsav Bro Gembre\nUr roll a oa bet c'hoant ober eus ar bajenn-mañ? A-walc'h a zañvez a zo d'ober ur pennad?--Gwendal 30 Eos 2009 da 15:16 (UTC)[respont]\nGwall treut eo evit ar poent. Met marteze en ur komz ivez eus darvoudoù, strolladoù, tachennoù labour hag ar stourmerien ez eus peadra. Gwir eo n'eo ket an anv gwellañ neuze. Kentoc'h Emsav Bro Gembre 'vefe ? --Y-M D 30 Eos 2009 da 15:22 (UTC)[respont]\nYa, kentoc'h ober ur pennad war Emsav Bro Gembre 'lec'h ma vez komzet eus Emsav Bro Gembre hag e stourmerien.--Gwendal 30 Eos 2009 da 15:37 (UTC)[respont]\nYa setu un hollad e vefe (un isrummad war ar stourmerien) hag un adkas adalek ar bajenn mañ davet ar bajenn nevez-se pe skarzhañ anezhi neuze ? --Y-M D 30 Eos 2009 da 15:42 (UTC)[respont]\nDres. Ha gouest vefes sevel ar pennad? Dedennus e vefe d'am soñj. N'on ket evit en ober, ar wech kentañ eo din lenn (ha klevet) ez eus eus Emsav Bro Gembre.--Gwendal 30 Eos 2009 da 16:13 (UTC)[respont]\nAmañ e vo kavet danvez. --Llydawr 30 Eos 2009 da 16:29 (UTC)[respont]\nMe 'vefe a-du reiñ un taol sikour, met n'on ket tamm ebet un arbennigour eus Bro Gembre. Tud all a zo er wiki a zo barrekoc'h. Hag ar riskl a zo ivez e rafen fazioù en ur tremen eus saozeng da bzg. Met posubl e vo din teurel ur sell. Hag e c'helfe unan barrek sevel ar bajenn evit lakaat un diazez hag ur framm hag evit termeniñ an Emsav-se. Trugarez --Y-M D 30 Eos 2009 da 16:33 (UTC)[respont]\nAdtapet diwar « https://br.wikipedia.org/w/index.php?title=Kaozeal:Stourmerien_Emsav_Bro_Gembre&oldid=556378 »\nKemmoù diwezhañ degaset d'ar bajenn-mañ d'an 30 Eos 2009, da 16:34.


Gwinieg-Breizh - Wikipedia\nPark kastell La Bretonnière.\nChapel-Erzh (abaoe 2015)\nSant-Stefan-Brengoloù (betek 2015)\nKumuniezh-kumunioù an Erzh hag ar Gevr\n6 175 ann. (2019)\n47° 19′ 37″ Norzh\n1° 44′ 14″ Kornôg / 47.3269444444, -1.73722222222\nbihanañ 24 m — brasañ 92 m\nGwinieg-Breizh a zo ur gumun a Vreizh, e Liger-Atlantel, e gevred ar vro.\n1.2 XVvet kantved\n1.3 XVIvet kantved\n1.4 XVIIvet kantved\n1.6 XIXvet kantved\n1.7.1 Brezel-bed kentañ\n1.8 XXIvet kantved\nWar-dro ar bloaz 840 e chomas Lambert, alouber Kontelezh Naoned, un nebeud deizioù e La Paquelais gant e vagadoù.\nAr Wenvidigez Françoise d'Amboise a chomas eno: ur groaz anvet "Kroaz ar Dugez Koant" a voe savet e koun anezhi e 1868 en antre ar bourk.\nUn akta sinet da goulz an Eskob Benead Naoned (1079-1115) dindan renadur Alan Fergant, Dug Breizh, a roe dalc'h ar Veuzid-Gwinieg da Chabistr Sant-Pêr evit adprenañ eneoù an aotrounez.\nParrez Gwinieg a zo rannet etre pemp Breuriezh abaoe an XIIIvet kantved:\nBreuriezh ar Bourk ;\nBreuriezh Biliais Deniaud ;\nBreuriezh La Roche ;\nBreuriezh Le Buron ;\nBreuriezh La Jambinière.\nE 1489, e chomas an Dugez Anna Vreizh un nebeud sizhunioù e La Paquelais. He gward, Marichal Reoz, a zifenne outi mont tre e Naoned hag a glaske dimeziñ anezhi dre heg gant an Aotroù Albret. Da-geñver an degouezh-se e treuzas ar Pont Auduc savet e La Paquelais dreist ar Gevr e 1330. War a lavarer e lakaas houarnañ he c'hezeg war an tu-gin evit diheñchañ an dud kaset war he lec'h.\nE 1581 e erruas ar c'hentañ person e Gwinieg (Jean Legrand).\nE 1595 e voe brasaet iliz kentañ Gwinieg. E pad al labourioù-se e vo douaret delwenn war-varc'h Sant Martin e diazez ar savadur-se. Ne voe dizouaret nemet 260 vloaz goude.\nE -pad tost ur c'hantved (eus dibenn ar XVvet kantved betek terridigezh edit Naoned, d'ar 17 a viz Here 1685 e voe rannet ar gumuniezh relijiel gant ar brotestantiezh.\nKrouet e voe kumun Gwinieg-Breizh e 1790 diwar ar barrez katolik. Lakaet e voe e Kanton an Templ hag e Bann Savenneg. E 1800 e voe lakaet en Arondisamant Naoned. E 1801 e voe lakaet e Kanton Sant-Stefan-Brengoloù pa voe diskaret Kanton an Templ.\nE-pad an Dispac'h Gall e voe kendalc'het an urzh er barrez gant Joseph François Rose Ollivier, beleg touer anezhañ. Met e 1793 e voe riñset ha gwerzhet iliz Gwinieg.\nE 1800: d'ar c'houlz-se e voe savet ar pep brasañ eus an tiez war ar maez. Implijet e voe greunvaen tennet diouzh mengleuzioù niverus Gwinieg. Ar mengleuzioù-se a bourchasas kalzik a vein da aozañ karterioù Naoned ivez.\nE 1850 e voe boulc'het labourioù iliz katolik La Paquelais.\nE 1860 a voe distrujet iliz katolik Gwinieg savet e 1595, hag adsavet en hevelep lec'h. E-barzh ar furchadennoù da neuze e vo adkavet Delwenn Sant Varzhin, sant-paeron ar barrez : emañ bremañ an delwenn-se dindan porched an Iliz.\nMervel a reas 206 gwaz ag ar gumun abalamour d'ar brezel, d.l.e. 6,82% eus he foblañs e 1911.\nLakaet e voe ar gumun e kanton Chapel-Erzh pa voe diskaret kanton Sant-Stefan-Brengoloù e 2014.\nLakaet e voe ar gumun e arondisamant Kastell-Briant-Ankiniz en 2017.\nIliz katolik an Drinded Santel, 1850, e La Paquelais.\nIliz katolik Sant Varzhin, 1860-1876, er vourc'h.\nEieniñ a ra ar stêr Gevr e Gwinieg.\n↑ Cassini - EHESS - Fichenn kumun Gwinieg-Breizh\n↑ (fr) Décret n°2016-1959 du 29 décembre 2016\nLec'hienn ofisiel Gwinieg-Breizh\nAdtapet diwar « https://br.wikipedia.org/w/index.php?title=Gwinieg-Breizh&oldid=1987919 »\nKemm diwezhañ d'an 23 Ebr 2022 da 17:23\nKemmoù diwezhañ degaset d'ar bajenn-mañ d'an 23 Ebr 2022, da 17:23.


Mazatlán zo ur gêr vras eus Mec'hiko, e stad Sinaloa. Emañ war an aod, a-dal da veg suañ ledenez Kalifornia-Izel.\nUn anv nahouatlek eo Mazatlán ha talvezout a ra kement ha "lec'h ar c'hirvi." Diazezet e voe kêr e 1531, gant un armead Spagnoled renet gant Nuño de Guzmán. E-kreiz an XIXvet kantved e oa bet kalz tud o tont eus Alamagn o'n em staliañ enni. Tamm-ha-tamm e kreskas Mazatlán ha dont da vezañ ur gêr vras. Kêr-benn Sinaloa e voe etre 1859 ha 1873.\nE 2010 e oa 438 434 a dud o vezañ e kêr ha 489 987 er gumun (municipio), hag an eil kêr vrasañ e oa Mazatlán e stad Sinaloa. Dont a ra kalz touristed di ha kalz letioù zo a-hed an aod. Ur vag-treizh zo da vont da La Paz e Kalifornia-Izel. Un aerborzh etrebroadel zo e Mazatlán ivez.\nAdtapet diwar « https://br.wikipedia.org/w/index.php?title=Mazatlán&oldid=1881771 »\nKemmoù diwezhañ degaset d'ar bajenn-mañ d'an 21 Gou 2020, da 20:53.


Galv da vanifestiñ : ur stourmer Ai'ta ! galvet gant an archerien evit bezañ dist\nPanell Park ar Morbihan d'an traoñ\nDaoust d'ar c'houlzad kabaliñ e kendalc'h ar Stad e labour evit distruj hor yezh !\nDa heul an emglev evit dazont Breizh e oa bet sinet ur c'henemglev a-ziforc'h evit treuzkas yezhoù Breizh ha diorren an implij anezho er vuhez pemdez etre ar Stad hag ar rannvro e miz Here 2015.\nDre ar c'henemglev-se e oa tu da lakaat e pleustr ur banellerezh divyezhek war hentoù-tizh Breizh en un doare heñvel ouzh ar pezh a vez graet gant ar strollegezhioù lec'hel abaoe bloavezhioù.\nKoulskoude n'eus bet divizet tra gant ar Stad daoust d'ar c'henemglev-se bezañ sinet abaoe ouzhpenn bloaz. N'o deus kroget servijoù ar Stad da vont e darempred gant servijoù ar rannvro zoken, evit diviz asambles an doareoù lakaat e pleustr seurt ur panellerezh nag an deiziadur evit al labourioù.\nAozet e oa bet gant ar strollad Ai'ta! e miz Genver un oberenn arouezel distaliañ panelloù evit sevel a-enep an diouer a youl diskouezet gant ar Stad.\nRespontet en doa prefed Breizh en ul lizher kaset deomp e vije bet kroget an divizoù gant ar rannvro. Gortoz pell gortoz pell ? 4 miz goude eo dav anzav sklaer ne oa nemet komzoù toull rak n'eus bet kroget tra da vat !\nGwashoc'h c'hoazh just araok an dilennadeg ar Prezidant ha dilennadegoù kannaded da heul, ha daoust d'ar c'homzoù flour dalc'het gant lod, eo bet savet klemm gant servijoù ar Stad a-enep strollad Ai'ta ! (daoust pezh oa bet skrivet gant ar prefed !). Galvet e vo ur stourmer eus strollad Ai'ta ! gant archerien Gwitalmeze d'an 22 a viz Ebrel da 10 e 30 mintin.\nEvit souten ar stourmer ha sevel a-enep youl distruj hor yezh a-berzh ar Stad e c'halv strollad Ai'ta! da vanifestiñ dirak archerdi Gwitalmeze (5 straed Hanter Hent) d'ar sadorn 22 a viz Ebrel adalek 10 e 15 beure.\nDougen a ra klemm tolpad gwened a-enep Ai'ta! par Ai'ta ! Bro Gwened le 09/04/2015


James Ramsay MacDonald - Wikipedia\nJames Ramsay MacDonald e 1900\nJames Ramsay MacDonald (12 Here 1866 – 9 Du 1937) a oa ur politikour eus Breizh-Veur hag a voe Kentañ Ministr ar Rouantelezh Unanet, e penn ur gouarnamant eus kostezenn al Labour e 1924 hag adarre e 1929-1931. Eus 1931 da 1935 e voe e penn ur gouarnamant a unvaniezh vroadel, ennañ Mirourien hag un nebeud tud eus al Labour. Abalamour d'an dra-se e voe skarzhet Ramsay MacDonald eus kostezenn al Labour, daoust ma oa bet unan eus ar saverien anezhi.\nRamsay MacDonald, asambles gant Keir Hardie hag Arthur Henderson, a voe unan eus saverien al Labour Party. E penn ar gostezenn-se e voe a-raok 1914, hag adarre adalek 1922, goude un troc'h abalamour ma oa enebet ouzh ar Brezel-bed Kentañ. Eus ur familh baour eus Bro-Skos e oa, mab d'un devezhour ha d'ur vatezh. Eñ e voe ar C'hentañ Ministr kentañ eus Strollad al Labour.\nJames Ramsay MacDonald el lec'hienn Number10.gov.uk\nAdtapet diwar « https://br.wikipedia.org/w/index.php?title=James_Ramsay_MacDonald&oldid=1865091 »\nKemmoù diwezhañ degaset d'ar bajenn-mañ d'an 7 C'hwe 2020, da 16:42.


Jagwarundi - Wikipedia\n(Adkaset eus Yaguarundi)\nAr jagwarundi (Puma yagouaroundi pe Herpailurus yagouaroundi) a zo ur bronneg krenn e vent a vev e Kreizamerika hag en Amerika ar Su. 65 cm eo hirder e gorf ha 45 cm hini e lost. Berr eo e bavioù. Divskouarn berr ha ront en deus ha liv e vlevenn a c'hell mont eus gris da c'hell-du hervez an hiniennoù. Studiadennoù diwar e c'henoù o deus diskouezet eo ar jagwarundi kar d'ar puma.\nEr strouezhegoù ha tost eus an dour e vev dreist-holl, met un nebeud loened zo er c'hoadegoù trovanel ivez. Un aneval noz pe peuznoz eo. Chaseal a ra war an douar zoken m'eo ampart da bignat er gwez. Debriñ a ra pesked, bronneged bihan ha stlejviled.\nGoude bezañ douget he re vihan e-pad 70 devezh, e c'han ar barez etre unan ha pevar c'hazhig. En o oad gour e vezont goude daou vloaz.\nHerpailurus yaguarondi armeghinoi, Arc'hantina ar c'hornôg\nHerpailurus yaguarondi cacomitli, Su Teksas ha reter Mec'hiko\nHerpailurus yaguarondi eyra, Brazil, Paraguay ha Arc'hantina\nHerpailurus yaguarondi fossata, Kreisteiz Mec'hiko ha Honduras\nHerpailurus yaguarondi melantho, Perou ha Brazil\nHerpailurus yaguarondi panamensis, Nicaragua hag Ecuador\nHerpailurus yaguarondi tolteca, Arizona ha kornôg Mec'hiko\nHerpailurus yaguarondi yagouaroundi, Guyana hag Amazonia\nAdtapet diwar « https://br.wikipedia.org/w/index.php?title=Jagwarundi&oldid=1653154 »\nKemmoù diwezhañ degaset d'ar bajenn-mañ d'an 22 Gou 2015, da 08:58.


Plouzer krec'hin - Wikipedia\nAr plouzañ krec'hin a zo un arz da reiñ ur stumm bev d'al loened marv. Ar vicher-se a vez anvet plouzer krec'hin pe plouzer.\n2 An dibourc'hañ\n3 Ar c'hivijerezh\n4 Stumm ar c'horf\n5 Lakaat ar groc'hen war ar stumm korf\n8 Stuzioù labour hag ar studioù\nPal ar plouzañ krec'hin a zo krouiñ ur struktur pe ur skeledenn (e koad pe e metal) evit adsevel formoù ul loen. A-raok, an adsevel a veze graet d'an aliesañ e plouz, setu perak ez eus tu lavarout plouzer. Da c'houde e vez kivijet ar c'hroc'hen ha gwarezet e vez anezhañ gant produoù kimiek. Evit echuiñ e vez lakaet kroc'hen al loen war ar struktur (pe ar skeledenn). Evit reiñ muioc'h a vuhez d'al loened e vez implijet daoulagad e gwer' pe evit an teod peogwir n'ez eus ket tu mirout anezho a-hed ar bloavezhioù (breinañ a ra).\nUn olifant plouzet\nPal an dibourc'hañ a zo tennañ kroc'hen al loen. Ret eo dibegañ ar c'hroc'hen diouzh ar c'hig dousik-tre, goude-se ez eo ret tennañ pep tamm kig, eskern pe druzoni hag a chom stag mat ouzh ar c'hroc'hen. Holl lodennoù ar c'hroc'hen a zo da vezañ miret. Lodennoù 'zo ar skeledenn a c'hell bout miret. A-raok e veze miret ar c'hlopenn. Bremañ evit al laboused e vez laosket eskern an divaskell hag an divhar d'an aliesañ en o flas, dreist-holl evit ar re vihan.\nPal ar c'hivijerezh a zo souplaat ar c'hroc'hen evit ar savadenn, ha gwareziñ anezhañ gant produoù kimiek, evit lakaat anezhañ da vezañ divrein a-enep tagadennoù ar bakterioù, an togoù-touseg pe an amprevaned. Ar c'hroc'hen a vez trempet e-barzh produoù kimiek disheñvel evit mirout e liv orin.\nLoupard erc'h plouzet.\nStumm ar c'horfAozañ\nAr stumm korf a zo ur benveg a sikour da adsevel furm al loen oc'h ober un dra bennak. E-penn kentañ e vezent graet d'an aliesañ e koad hag e plouz, bremañ emaint graet e houarn gant koad ha plastr.\nLakaat ar groc'hen war ar stumm korfAozañ\nLakaet e vez ar c'hroc'hen war ar stumm korf, gant un tamm druzoni evit ma vefe aesoc'h da lakaat. D'an aliesañ ez eo ret kempenn toulloù bihan a chom war ar c'hroc'hen pe war ar stumm korf a-raok ar wriadenn ziwezhañ. Tu 'zo ivez sec'hañ, broustañ pe livañ ar c'hroc'hen evit ma vefe hi bravoc'h. Evit reoù 'zo evel ar pesked, eo aesoc'h ober ur vouladenn eus kroc'hen al loen diouzhtu (gant danvezioù e plastik soupl), aesoc'h eo ober-se evit ar plouzer krec'hen (met keroc'h eo). Ar vouladenn a vez implijet ivez evit kempenn lodennoù 'zo evel pavioù, dent, ur beg pe ur moj.\nEr ragistor, ez eo bet kavet teknikoù kentañ ar c'hivijerezh. A-hed ar bloavezhioù ez eo bet lakaet teknikoù all e pleustr evel an ambaomiñ gant an Egipsianed. Adalek ar XVIvet kantved, e veze implijet teknikoù nevez evit mirout korf ul loen marv degaset eus ur vro nevez disoloet. Tro-dro 1748 eo bet klasket implijout ar plouzañ krec'hen a drugarez da labourioù Jean-Baptiste Bécoeur. E 1793, Louis Dufresne a zeu da vezañ plouzer krec'hin er Muzeom Broadel Istor Naturel. E-pad tost 50 vloaz ez eo bet implijet nemetken an teknikoù a vremañ hep klask ijinañ traoù all. Da c'houde ez eo bet ijinet teknikoù nevez. En XIXvet kantved e oa diouzh ar c'hiz da vat ar plouzer krec'hin a drugarez da levrioù 'zo hag a oa aet maez. Digoret eo bet atalieroù plouzeier krec'hin gant Jean-Baptiste Deyrolle e 1831 e Pariz hag Rowland Ward e Londrez.\nHiziv an deiz e vez klasket skañvat ha kreñvaat ar strukturoù.\nAl loened hag a vez plouzet a zo d'an aliesañ evit diskouez er muzeomoù. Reoù all a zo plouzet evit tud 'zo hag o deus c'hoant mirout un eñvor eus ul loen marv pe c'hoaz evel eñvor ur chase.\nStuzioù labour hag ar studioùAozañ\nEvit ober al labour-se ez eo ret bezañ vaksinet, gwiskañ manegoù ha kaout ur maskl a-enep ar produoù kimiek.\nEvit ober ar vicher plouzer krec'hen eo ret kaout : -Ur CAP plouzer krec'hin -tremen ur genstrivadeg velestradurel anvet I.T.R.F\nAdtapet diwar « https://br.wikipedia.org/w/index.php?title=Plouzer_krec%27hin&oldid=1824626 »\nDernière modification le 10 Gen 2019, à 22:28\nKemmoù diwezhañ degaset d'ar bajenn-mañ d'an 10 Gen 2019, da 22:28.


Bröhan-Museum - Wikipedia\nBröhan-Museum a zo ur mirdi e Berlin. Gouestlet d'an arz nevez, d'an arz kinklañ ha d'an design (1889-1939). E-tal kastell Charlottenburg emañ.\nEnnañ e kaver miliadoù a objedoù arz : oberennoù design e plastik, livadurioù ha tresadennoù dastumet gant Karl H. Bröhan (1921-2000) e-pad ar bloavezhioù 1960. E zastumad a roas goude-se da Land Berlin, hag e 1983 e voe digoret ez-ofisiel ar mirdi el lec'h m'emañ hiziv-an-deiz.\nPezhioù prierezh, gwer ha re borselen a gaver ivez ennañ, ha pezhioù dir savet da vare luskad an arz kinklañ hag an Arz nevez. Pezhioù-arrebeuri savet gant Henry van de Velde, Emile Gallé, Louis Majorelle, Josef Hoffmann pe Paul Iribe a gaver ivez ennañ.\nOberennoù arzourien bennañ ar Berliner Sezession : Karl Hagemeister, Hans Baluschek ha Willy Jaeckel a c'haller gwelout ennañ ivez.\nBröhan-Museum Berlin – Jugendstil - Art Deco - Funktionalismus, Munich / Berlin / London / New York, Prestel Verlag 2006. 128 pajenn\nAdtapet diwar « https://br.wikipedia.org/w/index.php?title=Bröhan-Museum&oldid=1485097 »\nKemmoù diwezhañ degaset d'ar bajenn-mañ d'an 5 Ebr 2013, da 03:25.


Wikipedia:Kumuniezh/Chom neptu - Wikipedia\n< Wikipedia:Kumuniezh(Adkaset eus Wikipedia:Chom neptu)\nReolennoù ar chom neptu\nSkrivet eo e pennreolennoù ar Wikipedia: chom neptu a ranker pa saver pennadoù. Hervez Jimbo Wales, an den en deus diazezet ar Wikipedia, diharz ha divreutaus eo pennreolenn ar chom neptu (pe neptuegezh). .\n2 Menoz diazez ar chom neptu\n3 Termenadur orin ar chom neptu\n4 An neptuegezh, ha petra n'eo ket\n4.1 N'eo ket ur savboent hanter-hent\n4.2 N'eo ket ur savboent hepken\nEmbann a ra pennreolenn ar chom neptu e tle ar pennadoù diskouez an holl savboentoù gant doujañs ha hep barn a-dreuz.\nDre dreuzintent e c'hoarvez da bennadoù zo bezañ savet gant ur savboent hepken enno, pa gav d'ar skridaozer ez int gwirionez. Ha koulskoude ec'h embanner er pennreolennoù e tleer diskouez gant doujañs mennozhioù pep kostezenn, en un tabut pe un dael, hep silañ e spered an dud e c'hellfe bezañ ar gwir gant un tu hepken. Kement-se a zo prizius kenañ evit ma vo ar Wikipedia un oberenn eus ar c'haerañ.\nRet eo kaout skiant-prenet evit sevel pennadoù neptu ha klasket e vez war ar skridaozerien a c'hello deskiñ d'an holl penaos chom neptu.\nMenoz diazez ar chom neptuAozañ\nNe vez ket implijet mennozh an neptuegezh evel m'eo komprenet gant an holl. Un doare-ober resis a ya ganti pa n'eo ket aes sevel un holloueziadur gant tud hag o deus o savboentoù dezho dineptu. Koulskoude ne vije ket reizh lezel kostezioù'zo bezañ savet uheloc'h eget reoù all.\nTermenadur orin ar chom neptuAozañ\n"1. Ur pennad savet evit un holloueziadur ne c'hell ket displegañ e ra an embregerezhioù evel an dorfedourien ha pa soñjfe ar skridaozer e reont evel-se. Ar skridaozer a dle diskouez ez eus tud hag eo o soñj an dra-se ha displegañ peseurt abegoù e roont, gant daveoù, met diouzhtu e tle ar skridaozer diskouez savboent ar c'hostez all.\n2. Ur pennad savet evit un holloueziadur ne c'hell ket displegañ eo ar gapitalouriezh gant e "lezel ober" ar gwellañ sistem sokial. Dleet eo d'ar pennad diskouez arguzennoù kostezenn ar menoz-se hag arguzennoù an dud n'emaint ket a-du gantañ.\nMarteze e c'heller skrivañ gwelloc'h evit un holloueziadur pa glasker dispakañ peseurt soñjoù e vez e spered an dud e-lec'h klask penaos emañ an traou. Ma kavez ar savboent-se evel subjektivel pe voutinour pe impalaerour, deus da c'houlenn diganin pa soñjan-me e rez ur fazi. Ar pezh a zo e spered an dud a zo ur fed objektivel hag an dra-se a c'hell bezañ displeget buan hag aes diwar ur savboent neptu.\ngant Jimbo Wales, diazezer Wikipedia.\nTroidigezh diwar ar saozneg da vezañ kendalc'het\nAn neptuegezh, ha petra n'eo ketAozañ\nN'eo ket ur savboent hanter-hentAozañ\nDoujañ d'an neptuegezh n'eo ket dibab ur savboent hanter-hent etre daou savboent, met kinnig pep savboent.\nN'eo ket ur savboent hepkenAozañ\nAn neptuegezh n'eo ket unan eus ar savboentoù, met an holl savboentoù.\nAdtapet diwar « https://br.wikipedia.org/w/index.php?title=Wikipedia:Kumuniezh/Chom_neptu&oldid=1903289 »\nDernière modification le 23 Mae 2021, à 05:09\nKemmoù diwezhañ degaset d'ar bajenn-mañ d'an 23 Mae 2021, da 05:09.


Lezenn evit lakaat ar gloer da vezañ keodedourien - Wikipedia\nLezenn evit lakaat ar gloer da vezañ keodedourien\nAl Lezenn evit lakaat ar gloer da vezañ keodedourien (Loi sur la constitution civile du clergé) votet d'an 12 a viz Gouere 1790 gant ar Vodadenn vonreizhañ broadel c'hall (Assemblée nationale constituante) a oa he fal lakaat ("constituer") kloer Bro-C'hall da vezañ keodedourien evel ar re all, ha reiñ dezho ur statud lezennel.\nN'eus ket kaoz eus ur vonreizh bennak. Ur fazi bras a vez graet pa vez troet anv al lezenn gant Bonreizh ar gloer pe souezhuzoc'h Lezenn sivil ar veleien.\nE galleg a-vremañ, anv al lezenn a vije marteze : Loi pour conférer un statut de citoyen aux membres du clergé.\nAraok al lezenn-mañ, ar gloer a veze dindan beli lezennel diabarzh an Iliz katolik roman ha difennet e oa outo dimeziñ, legadiñ o madoù d'o familh, ober o annez diouzh o grad hag e oa lezioù-barn ispisial evito, anvet "officialités".\nAl lezenn a reas da bep kloareg, eskob, beleg, manac'h, lean, leanez, ar gwirioù keodedel hag o doa gallet lezel o fostoù pe o strollegezhioù manatiel.\nAn abatioù hag al leandioù a oa evit mont da get pa oa bet divizet araok gant ul lezenn votet d'an 13 a viz C'hwevrer 1790 e vije lakaet o madoù evel "Gladoù broadel" . Koulskoude e chome an eskoptioù hag ar parrezioù renet gant eskibien ha beleien dilennet gant ar feizidi.\nAdtapet diwar « https://br.wikipedia.org/w/index.php?title=Lezenn_evit_lakaat_ar_gloer_da_vezañ_keodedourien&oldid=1920203 »\nKemmoù diwezhañ degaset d'ar bajenn-mañ d'an 1 Gen 2022, da 11:59.


Buhez ar Sent/1894/Gouel ar Rouanez - Wikimammenn\nBuhez ar Sent/1894/Gouel ar Rouanez\n◄ Simeon Stilit Gouel ar Rouanez Lusian, Belek ha Merzer ►\nar c’houec’hved devez a viz genver.\nGoude m’oa ganet hor Zalver e Bethleem, tri roue euz a gostez ar Zao-Heol a deuaz d’he glask da Jerusalem. Eur steredenn mirakuluz e devoa roet da anaout d’ezho oa ganet erfin ar Mesias m’edo ar bed holl var c’hed anezhan, ha raktal o doa sonjet en em lakaat enn hent evit mont d’he adori. Ar steredenn mirakuluz a gerze enn ho raok, hag ho c’hasaz etrezek ar Judee ha betek kear Jerusalem. Mes pa errujont eno, ne veljont mui ar steredenn-ze. Neuze ez ejont dre ruiou kear enn eur c’houlenn ouz ann holl : « E pe leac’h ema ar roue a zo nevez ganet d’ar Iuzevien ? Rak guelet on euz he steredenn e kostez ar Zao-Heol, ha raktal oump deuet d’he adori. »\nSetu aze euz a betra e ra ann lliz ar memor dre ar gouel hirio. Ann Iliz e deuz lakeat ato ar gouel-ma e renk ar goueliou brasa euz ar bloaz, abalamour da genver ann deiz-ma e oue galved ar baianed, evit ar vech genta, da sklerijenn ar feiz. Ann tri roue a deuaz da Vethleem da adori ar Mabik Jezuz a ioa euz a eur vro baian, ha paianed ho-unan ken na blijaz gant Doue rei d’ezho da anaout ginivelez hor Zalver. Ho hano a ioa Melkior, Gaspar ha Balthazar : Melkior oa ar c’hosa, Gaspar ar iouanka, ha Balthazar oa ar morian ; rak ar brud zo bet a bep amzer ez oa eur morian enn ho zouez. Ann dra-ze a zo kaoz ma kreder e teuent euz a gostez ann Arabii pe ann Ethiopii, hag ar pez a ro muioc’h a nerz d’ar gredenn-ma eo abalamour n’oa ket a labour ouspenn daouzek pe drizek devez da vont ac’hano da Vethleem gant kanvaled, var bouez ober d’ar re-ma bale. Pa ouent distro d’ar gear, ann tri Roue a oue mall gantho embann epeb leac’h ar pez o doa guelet gant ho daoulagad ho-unan. Kounta a reer oant beo c’hoaz pa’z eaz ann abostol sant Thomas da brezeg ann Aviel er c’hosteziou-ze. Thomas ho badezaz, a roaz d’ezho ar zakramant a gonfirmasion, hag ho c’hemeraz ganthan evithe zikour enn he labouriou abostolik. Ann tri brins euruz-se, galvet da genta, dreist ann holl baianed all, da adori Mab Doue en em c’hreat den, a echuas ho buez dre ar verzerenti. Ho c’horfou santel a oue kaset divezatoc’h da Gonstantinopl, ac’hano da Vilan, hag erfin euz a Vilan da Gologn, el leac’h m’ho mirer c’hoaz hirio gant kalz a respet.\nHor bro-ni, Breiz-Izel, a ioa paian ive araok donedigez hor Zalver. Gant pebez joa eta ha gant pebez anaoudegez vad ne dleomp-ni ket selebri ar gouel kaer-ma ! Trugarekaomp ann Aotrou Doue evit ar vadelez en deuz bet da lakaat sklerijenn ar feiz da bara var hor bro, ha poaniomp da gerzet bepred dre ann hent a ziskouez d’eomp ar sklerijenn-ze ; evel ma poaniaz guech all ann tri roue euz ar Zao-Heol da heul ann hent a verke d’ezho ar steredenn mirakuluz.\nAdtapet diwar « https://br.wikisource.org/w/index.php?title=Buhez_ar_Sent/1894/Gouel_ar_Rouanez&oldid=23567 »


Ar badminton a zo ur sport palikedoù a-enep daou pe pevar c'hoarier staliet war ziv hanter-dachenn rannet gant ur roued. Ar c'hoarierion a verk poentoù o lakaat ur skobitell war leur an hanter-dachenn all.\nReolennoù ar badminton\nAr badminton a vez c'hoariet gant daou pe pevar den. Ur skobitell a vez kaset etre pep hanter-dachenn hep fazi ebet (da lâret eo ma kouezh ar skobitell a-dreñv d'al linennoù dispartiañ pe ma touch al leur).\nAdtapet diwar « https://br.wikipedia.org/w/index.php?title=Badminton&oldid=1636579 »\nKemmoù diwezhañ degaset d'ar bajenn-mañ d'an 13 Ebr 2015, da 23:35.


Buhez ar Zent. pages 134, 135, 136. Encyclopédie Marikavel.\npages 134, 135, 136\nGwerok a deuas en Breiz-Izel war-lerc'h sant Tual hag a zavas eur manati hag eun iliz en beg gourenezen Landreger, el lec'h a hanver breman c'hoaz eus e hano, Lokirek.\nEleiz a dud a zirede di d'e gaout, hag hen, o vezan ne gare nemet ar vue didrous, a deuas kement-se buhan d'e skuizan. Mont a reas eta da Vro-Léon, hag eno ec'h eas pellan m'hallas, er c'hoat donan, a c'holoe, en amzer goz, ar vro zo breman dindan Plouvian, Plabenneg ha Plouzeniel.\nChom a reas en eun draouien denval ha goue, el lec'h a hanver breman Traou Gwerok, hag eno, gant barrou, e savas eun tammik peniti hag eun ti-bedi en kichen.\nE zonj a oa tremen eno, sioulik, ar rest eus e vue, o 'n em rei, beb eil, gwalc'h e galon, d'ar beden ha d'ar binijen. Mes ar vrud anezan a dec'has, kaer an evoe en em guzet, rak n'eo ket mat e chomfe goloet ar golo a zo barrek da dôl sklerijen gaer.\nSant Pol a deuas betek d'ezan hag hen pedas da vont d'e heul, da rei dorn d'ezan da astenn, dre vro Leon, rouantelez Jezuz-Krist. Gwerok, da gentan, ne oe ket nemeur en pennad da ze. Pol a reas d'ezan neuze ar gourc'hemen mont gantan, ha gant aon da zizenti ouz Doue, an abad santel a heuilhas e eskob kerkent.\nGoude bezan hadet komzou Doue a bep tu, brevet e gorf gant e labouriou tenn hag e binijennou garo, gonezet gantan e gurunen, e varvas en karante ar C'hrist, en Landerne, war-dro hanter ar c'houec'hvet kantved.\nE ziskibien, gant ôtre eskob Leon, a zebelias gant doujanz e gorf en Lokirek, el lec'h m'eo karet ha pedet c'hoaz e hano binniget.\nWar a lavar ar re goz, sant Gwerok a gavas eun devez, en Kastel, da genver unan eus goueliou ar Werc'hez, eur gemenerez o vriat war dreujou he dor. Gourdrouz a reas anezi, ha hi ha respont kerkent d'ezan n'he devoa micher-all ebet da c'honid he bara, hag e renke dibri d'an deiou gouel koulz ha d'an deiou labour. Dal ma oe kouezet ar gomz-ze eus he genou, e teuas notet hec'h izili, ha ne oe ket evit finval, hiviziken, nag he divrec'h nag he zreid.\nAnzao a reas neuze he fec'hed.\nYun ha pedi a reas epad eiz de dustu; goulenn a reas gant sant Gwerok dont d'he gwelet. Heman, o welet he glac'har, a bareas anezi gant sin ar groaz.\nEvit diskouez hec'h anaoudegez vat, ar gemenerez a roas he zi d'ar zant, a reas anezan eur chapel d'ar Werc'hez, a oe lezhanvet chapel Itron-Varia-Kreisker.\nYan Montfort, duk Breiz, (1345-131)9) a reas sevel eur chapel neve el lec'h-ze, ha warnezi eman kaeran tour dantelezet a zo er bed holl.\nRed eo dibri bemde evit chom beo, mes n'eo ket red bezan bemde stag ouz al labour, a drugare Doue, evit kaout bara da zibri. N'eus den ebet, ha goude labourât c'houec'h devez, ne c'honefe ket a vara evit seiz.\nHag ahendall, al labour zul, elec'h pinvidikât an den, e baourât ne ra ken. Ar c'horf n'eo na dir nag houarn; ezom an eus da baouez, beb an amzer, ha goude diskuizan, ec'h a kalz gwelloc'h en-dro. N'eo ket an neb a zo aketusan war e labour eo a labour ar muian. Diskuiz ar zul a zo grêt evit brasan mad ar c'horf.\nMes an den, n'eo ket eur c'horf hepken a zo anezan. An den a zo kalon, an den a zo spered, an den a zo ene : kalon, spered hag ene an den o deus ezom eus ar zul.\nD'ar zul, dreist-oll, eo e vev an den e vue den. D'ar zul, dreist-oll, eo e vev an den e vue gristen; d'ar zul eo e weler ar gerent; d'ar zul eo e lenner hag e kemerer el levriou magadurez ar spered; d'ar zul eo e taouliner war beziou ar re varo e-tal an ôter vras hag e-tal an dol zakr; d'ar zul, pa ve peurc'hrêt an deveren kenver Doue,\nEo en em roêr d'ar c'hoariou\nKaromp ar zul ! Ar broiou ma virer enne ar gwellan ar zul eo ar broiou pinvidikan. Daou hent a zo da vont da baour, a lavare person Ars : laerez ha labourât d'ar zul. Hen gwelet a rer sklêr awalc'h.\nLabour an den n'eo netra en kichen labour Doue. Kaer ho pezo hadan, ma ne lak ket Doue an had da zevel, n'ho pezo netra.\nYa !sonjet, ma breudeur, red eo bennoz Doue\nBep sul, gant devosion, deomp 'ta d'an Iliz,\nHlag hon bezo heol skedus, glao pinvidik ha gliz.


Timbr-taos - Wikipedia\nTimbr-taos Unaniezh Soviedel – 1925\nAn timbr-taos a vez implijet e broioù zo evit fetisaat an taos a zo dleet da velestradurezh ar post gant an nep a resev ul lizherenn hep timbr-post pe dezhañ un dalvoudegezh izeloc’h evit ar feur ofisiel. Alies e rank an degemerour paeañ div wech priz ur gasadenn.\nIjinet ez eus bet ur seurt taos d’ar poent m’eo bet ijinet an timbroù-post end-eeun : a-raok kreiz an XIXvet kantved ne veze goulennet tra da gasour al lizhiri. Paeañ ur skodenn bennak e lec’h an degemerour a vije bet kement hag embann ez eo re baour hemañ evit hen ober. Berzh an timbroù-post, dre ma kreske an eskemmoù lizhiri, a vo ur respont frank da zibab ar velestradurezh cheñch ar reolenn. Kentoc’h evit kas al lizher endro d’ar c’hasour – ar pezh a vez graet e meur a vro avat – ez eus bet divizet lakaat an degemerour da baeañ div wech ar priz.\nBuan awalc’h goude embann an timbroù kentañ war-dro ar bloavezhioù 1850 e sav ar postoù ar binvioù evit digalonekaat an dud dizonest pe skañv o fenn. E penn kentañ, tresañ a ra kargad ar postoù ur sifrenn gant un dorn war ar c’holoenn-lizher evit reiñ da c’houzout ar sammad dleet. Lezet eo an doare-ober-se a gostez o vezañ ma c’helle paotr al lizhiri ouzhpennañ un eil sifrenn ha rastellat un tamm moneiz evitañ e-unan… Ur siell a vo implijet neuze, a-raok na vefe ijinet an timbroù-taos, gant ur sifrenn en o c’hreiz alies, alese an anv « Chiffre-taxe » e Bro-C’hall.\nUr siell evit lakaat da c'houzout abeg an taos a vez steket e-kichen an timbr-taos.\nN'eo ket aes gouzout eus pe bro e teu an timbr-taos a-wechoù, pa n’eo ket meneget anv ar Stad warnañ atav. Sed aze ar gerioù a c’heller lenn war ar siell a vez lakaet war al lizher dindan taos e yezhoù ar bed :\nRouantelezh-Unanet : « Postage due »\nIwerzhon : « Postage due » ha « Postas le híoc »\nBro-C’hall : « chiffre-taxe » pe « timbre-taxe »\nBeljia : al lizherenn T pe « A payer – Te betalen »\nDanmark : « Porto » pe « Gebyr » pe « Gebyr mærke »\nItalia : « Segnatasse »\nLuksembourg : « Taxe »\nKroatia : « Porto marka »\nIndonezia : « Bajar Porto »\nBrazil : « Taxa devida »\nTimbr-taos an Izelvroioù – 1912\nLiammoù (e saozneg)[kemmañ | kemmañ ar vammenn]\nhttp://www.linns.com/howto/refresher/stamplessletters_20030512/refreshercourse.asp (pajenn Linn's db an timbroù-taos)\nAdtapet diwar « https://br.wikipedia.org/w/index.php?title=Timbr-taos&oldid=1847616 »


Izili Gwinierien-Artizaned eus Breizh gwinieg Naoned\nIzili Gwinierien-Artizaned eus Breizh\nHoll anezho a zo entanet gant ar gwin ha gant Breizh. Tiegezhioù a-vent gant an den, hentennoù ha chemet liesseurt, gwinoù perzhioù dibar dezho...Diwar marelladur an teroueroù hag ar personelezhioù eo deuet dibarder gwinoù Breizh a-viskoazh.\nAmañ eo chemet an tiegezhioù, treuzkaset a rummad da rummad, an nevezadennoù skiantel hag an entanoù hiniennel az a d'ober Muskadig, Gros-Plant, Kaberned pe Gwinoù roz.\nAn holl a laka en a-raok o c'harantez evit gwinieg Naoned, evit hec'h identelezh mor, hec'h istor, ken pouezus evit Breizh. Pell diouzh tabutoù ar bolitikerien e ouestl fetis izili Gwinierien-Artizaned eus Breizh produiñ gwinoù Breizh eus ar gwellañ, doujañ ouzh o zerouer ha buhezekaat liesseurted dibar hor gwinieg.\nS.L.A.D.I.B. Haut Planty\nDaou rummad gwinierien entanet hag a c'hounez gwin en un tiegezh e kreiz gwinieg Naoned. Gwinoù personel a vez eztaolet ganto chemet un difrae artizanel hag a zo dezhañ da bal ar blijadur hag ar c'halite.\nLenn ar peurrest…\nDomani Hautes Noëlles\nP'en em gav rikted ar winoniezh a vremañ gant un hengoun familh a sav da 1650 eo ar wellentez a vez eztaolet dre gwinoù Breizh loreet ingal evit o frondoù puilh hag eeun war un dro. Un tañva entanus da winoù Breizh.\nGwinlec'hioù al Lez\nDre un difrae skiantel, nevezus hag ansaotrus hag a zalc'h kont eus barregezhioù organek ha froumal an douar koulz hag eus ar rizosfer e vez lakaet da greskiñ e Gwinlec'hioù al Lez ur ouennad melon en he bleuñv. Gant-se e vo roet an tu da anavezout en-dro ur Muskadig pur ha disaotret par ma c'heller diouzh elfennoù kimiek artifisiel.\nGwinoù gwenn, ruz, roz, pikant...chemet pevar rummad gwinierien vreizhat a vez eztaolet dre un dibab ledan a winoù eus bro Naoned. Degemerus eo ar c'hav ha laouenek an tañvadegoù.\nEr familh Chéneau e vez treuzkaset ar chemet a dad da vab abaoe nav rummad. Hiziv an deiz e vez kendalc'het gant Christophe ha Maxime Chéneau hengoun gwinierien Breizh. Embann a reont sklaer perzh breizhat o gwinoù.\nDomani al Lojeiz Bihan\nE domani al Lojeiz Bihan e vez displeget chemet teknikel gwinierien Breizh dre un dibab ledan a winoù gwriziennet : gwinoù Breizh hengounel met ivez Kaberned Saovignon, gwin gwenn c'hwek, gwin pikant ha chug rezin.\nDomani Nicolas Suteau\nUn domani 7 hektar dezhañ lec'h ma vez Nicolas Suteau, adkemeret gantañ tiegezh e dud, o vevañ e entan evit gwinoù Breizh met ivez evit gouennadoù arallvro ken rankus anezho, evel an egiodola, a vez tennet gwin roz diouti gantañ.\nUr stal gwinierezh e Sant-Filberzh-Deaz, tost d'al Lenn Veur brudet. Gwinoù ganto blaz ar mor hag ar frouezh war un dro, dezho tonioù Breizh ar c'hreisteiz..


Kaozeal:Energiezh nukleel - Wikipedia\n(Adkaset eus Kaozeal:Gremm derc'hanel)\nGwelloc'h e vefe lakaat "energiezh nukleel" da ditl. Se eo an anv a gaver an aliesañ e brezhoneg skrivet (Ofis ar Brezhoneg, Brezhoneg 21/Geriadur ar Skiantoù hag an Teknikoù gant Diwan, Roll ar pennadoù a rankfe pep wikipedia kaout, a-raok ma vefe bet kemmet gant Sad Edgar). Gant ar ger "energiezh" e reer er pennad energiezh, ha gant ar ger "nukleel" e pennadoù evel Kreizenn nukleel, Arm nukleel, pe en anvioù rummadoù evel Rummad:Energiezh nukleel pe Rummad:Fizik nukleel. --Llydawr (kaozeal) 11 Meu 2014 da 22:21 (UTC)\nA-du kant dre-gant ganeoc'h !--Prieladkozh (kaozeal) 12 Meu 2014 da 07:56 (UTC)\nA-du gant Llydawr. --Yun (kaozeal) 12 Meu 2014 da 09:56 (UTC)\nA-du on ivez. VIGNERON (kaozeal) 16 Meu 2014 da 18:33 (UTC)\nA-du on ivez. Implijer:Gireg Konan d'ober gant nerzh nukleel rak se eo ar gerioù a vez implijet er c'helenn skiantoù gant kelennerien Diwan. Gwelloc'h e vez bezañ muioc'h etrebroadel war dachenn ar geriaouiñ evit gallout goude ober al liamm gant ar skiantoù ha labourioù ar skiantourien dre ar bed. Grem/gremm a zo ur ger a zo marvet er yezh da goulz an henvrezhoneg pa dalvez energiezh. A-hend-all, e kaver ar ger o talvezout ur faoutadur en ul lestr, ha klevet am eus tud eus Pleuvihan oc'h implijout ar ger-se evit talvezout ur faoutadur en ur garreg e-lec'h ma 'z a ligistri da ober o annez. Ret eo gouzout evit piv emeur o sevel un holloueziadur.\nA-du emaon ivez. Pajennoù ha reolennoù a oa bet savet gwechall, sellet amañ, evit en em glevet war termenoù zo. An doare gwellañ eo votiñ evit divizout petra zo da vezañ miret da bennstumm. --Fulup (kaozeal) 31 Meu 2014 da 09:45 (UTC)\nKempoell eo bet Sad Edgar en e zibaboù, ha roet en deus e zaveoù e traoñ ar bajenn, ha n'haller tamall netra outañ war ar poent-se. Kavet e vez ivez "gremm" ha "derc'hanel" e-barzh Geriadur an Here, ha neket hepken e-barzh labourioù rouez hag arbennik-kaer. N'eo ket ar wech kentañ en em gaver gant gerioù heñvelster war dachenn ar skiantoù. E-barzh hor Wikipedia e kaver da skouer koulz "eoul-maen", "tireoul" ha "petrol" evit ar memes tra. Ha merzomp en deus roet saver ar pennad meur a stumm en e zigoradur: "gremm atomel", "energiezh nukleel". Ar pezh a vank hepken eo "pajennoù adkas".--Trec'hlid mitonet (kaozeal) 12 Meu 2014 da 10:32 (UTC)\nA-du on gant Trec'hlid Mitonet, an holl a zo reizh, n'eus nemet sevel pajennoù adkas. An holl dermenoù zo meneget er pennad forzh penaos. Lekemok (kaozeal) 12 Meu 2014 da 10:43 (UTC)\nA-du gant ali poellek Lekemok. Ne oa ket ezhomm tamm ebet d'ober gant ar ger tamall evit ar pezh na oa nemet un evezhiadenn ken poellek all, bet savet gant Llydawr. Pal pennañ ar skiantour, emezit-hu ? Diskouez ha displegañ an traoù an eeunañ ar gwellañ ! (Albert Einstein, ma n'emaon ket o faziañ).--Prieladkozh (kaozeal) 12 Meu 2014 da 11:23 (UTC)\nNe'm eus skrivet netra diwar-benn ar pennad. Un evezhiadenn am eus graet diwar-benn an titl. E-touez an anvadurioù a gaver evit ober anv eus an dra-se, hag a zo meneget e frazenn gentañ ar pennad, e vez implijet "energiezh nukleel" kalz muioc'h eget "gremm derc'hanel" er skridoù brezhonek. N'eus nemet klask gant Google, sklaer eo an disoc'h. Ouzhpenn ar pezh am boa meneget uheloc'h (Diwan, Ofis ar Brezhoneg), e lenner "energiezh nukleel" e kelaouennoù evel Bremañ (miz Meurzh 2014), Ya!, Le Peuple Breton. Poellek e kavan lakaat ar stumm implijetañ da ditl d'ar pennad, ha lakaat pajennoù adkas evel-just evit an dud a glaskfe anvadurioù all. --Llydawr (kaozeal) 12 Meu 2014 da 17:04 (UTC)\nMenegoù "Daveoù a vank" (18 MEU 14)[kemmañ ar vammenn]\nLamet ganin, pa 'm boa lakaet daveennoù e traoñ ar pennad dija. Resisaet e vint amañ evelato.\nGremm derc'hanel : geriadur Martial Ménard, "Énergie", p. 494-a.\nGremm : idem.\nAtomel : geriadur Martial Ménard, "Atomique", p. 112-b. Kavet e 6 pajenn all er Wiki-mañ, hep na vije bet goulennet daveenn ebet.\nDa betra lakaat daveennoù yezh en ur pennad pa ne vezont ket gwiriet kent klask abeg ? — Sad Edgar (kaozeal) 18 Meu 2014 da 17:31 (UTC)\nTrugarez d'hor c'henlabourer. Lakaet em eus an dave da "geriadur Martial Ménard, "Énergie", p. 494-a" e notennoù ar pennad. Aesoc'h e vo d'al lennerien evel-se, kentoc'h eget kavout an notenn-se er bajenn "Kaozeal". Evit "gremm atomel" avat, kaer 'm eus bet klask, ne'm eus ket kavet meneg eus se e geriadur Ménard. "Gremm atomek" ne lavaran ket. --Llydawr (kaozeal) 27 Meu 2014 da 17:09 (UTC)\nAdlennit, mar plij ganeoc'h : evit an anv-gwan atomique e roer "atomek" hag "atomel".\nGwelit ivez : Meurvor skornek Arktika, Bombezadennoù atomek Hiroshima ha Nagasaki, Jennifer Ulrich, Sildavia, Manhattan (disheñvelout) ha Jakez Konan, me ho ped : an anv-gwan atomel a lennot enno, hep dave bewech, ha hep edit wars.\nAdlemel a rin ar meneg "Daveoù a vank", pa ne vank hini ebet evel am boa skrivet amañ a-uc'h d'an 18 MEU 14 dija, ha menegiñ GMM petra bennak ma ne zegas netra ha ma pounera al lenn. — Sad Edgar (kaozeal) 27 Meu 2014 da 18:57 (UTC)\nRespont hebiou a ra hor c'henlabourer Sad Edgar, pa ro skouerioù eus implij ar ger "atomel", hep reiñ hini ebet eus an droienn "gremm atomel". --Llydawr (kaozeal) 28 Meu 2014 da 07:42 (UTC)\nSed amañ un emzalc'h hag a vez gwelet aliesoc'h-aliesañ a-berzh tud 'zo hag a gred dezhe emaint a-us d'al lezennoù, boutin d'an holl sañset. Kregiñ a ra da vezañ kazus ken ez eo ! Goulenn a ran groñs ma vo doujet ouzh evezhiadennoù poellek LLydawr gant paotr ar SADED evit gwir. Ma vije bet dibabet an titl eeun Energiezh nukleel er penn kentañ ne vije ket kement a dabutoù bremañ !--Prieladkozh (kaozeal) 28 Meu 2014 da 08:01 (UTC)\nLu eo ober gant "gremm derc'hanel". Ar ger nemetañ implijet eo energiezh nukleel (Ofis Publik Ar Brezhoneg (), hag er "vuhez wir" ().--Hans Abherve (kaozeal) 6 Gwe 2017 da 12:11 (UTC)\nAdtapet diwar « https://br.wikipedia.org/w/index.php?title=Kaozeal:Energiezh_nukleel&oldid=1826273 »\nKemmoù diwezhañ degaset d'ar bajenn-mañ d'an 16 Gen 2019, da 15:49.


Pajenn:Berthou - En Bro Dreger a-dreuz parkou.djvu/9 - Wikimammenn\nPajenn:Berthou - En Bro Dreger a-dreuz parkou.djvu/9\n16. — Ar seizadur hag ar remm\nAii Drinded e Pleraueg a welln droug on ourlou, ar Seizadui hiigar renim. Ar fenuteun vnrzudns a zo wir ribl ar mor. hag lie dour a ro he vertuziou d’ar bili a zo war-dro. N'ez eus nemet birviar bili-man. ebarz an dour evit ar Mhibe]liHdurjou.\n17. — Kenta Santual kristen ar vro\nE Planiel ez euu eul lech a birc’hirinach hag a zo brudet dreist: Ar Goz lliz. Ar birc’hjrined a zet1 eno e pep' kouls eus ar bloa. Au Itron Varia Goz-Iliz a zo gwaredourez d’an dud a vor. Nos diaraog ar. Pardon ar vordeidi pe ar re a zeu evitê\nSaut Modez a oa a prezeg, eui devez, war bieg mor Kamarl (war ar pleg-mor-se e man ar Goz Iliz). An aotrou hag e diegez a zeuas d’heu chilaou. Unan eus bugale an autrou o tascum bleuniou a rampaz hag a• gouezaz er mor. E dad a redaz evit hen savetei, O daou e oant o vont da veza beuet pa zeuas sonj da wreg an autrou da bedi ar galloudou azeulet ganic. Sant Modez a zellaz oute, hig a lavaraz : « Pedet kentoc’h an Doue a brezegan d’ac’h rak me lien lavar : ben hepken eo a r gwir Done ».\nA.n liron a zentaz ouz Modez hig an tad hag ar bugeP a zonaraz mad. Ar burzud-mau a c’honezaz douarou Planiel hag al loden a Vro Dreger hanvet ar Goureuez, da laret eo ar Vroïg a zo riblet gant Aocliou an Treo hag ar Jodi. Eun iliz a oa. zavet e Kamarl; kement ma a c’hoarvezaz er V kantved pa oa c’hoaz drouized er vro. An iliz-man a oe an hiui gentau goesilei da Zoni' ar Gristeuiei! e Bro Dreger. Ar chapel a zo bepred en he zav hag ar re a oa eno keut a zo bet ilizou parrez araog ma oa zavet bourk Planiel.\n18. — KlENVEJOU AR C^HROC^HEN\nSant Loranz en devoa gwechall eiu^ chapel e Pleuvian. Tlogen kouezet a oa warbenn ma oan ganet. Koulskoude an dud en em vode c’hoaz war c’hlazeu ar chapel deiz ar Pardon. Sant Loranz a wellae ar gal. Marteze a oe dilezet abred e sant.ua l abalamour ma oa nebeut a dud er vro gant an droug-se. Bepred e vez eun tamnig pardon e Sant Lorans. Gwelout e rer waa al lanneg eur roc’liel hag a zo enni merk eur c’horf‘ den: korf zant Loranz. An dud gaius en em astenne ebars an arouden-se evit gwellaat.\nE parrez Tremeven e ma Santez Badagonda hag a wellaa an darvoeden, hag klevejou all ar c’hroc’hen.\nAdtapet diwar « https://br.wikisource.org/w/index.php?title=Pajenn:Berthou_-_En_Bro_Dreger_a-dreuz_parkou.djvu/9&oldid=153857 »\nKemmoù diwezhañ degaset d'ar bajenn-mañ d'an 28 Gou 2019, da 20:59.


Skoazellit Kerlenn Sten Kidna\nDegasit ho lod d'ur stourm a-vremañ !\nMeur a feson d'ober :\n1 ) Emezeliñ : gober ho lod evit ar brezhoneg !\nUr feson da stourm eo an emezeliñ. Get Kerlenn Sten Kidna e sikourit da lakaat ar brezhoneg da vonet àr-raok e bro an Alre ha, pelloc'h, da veviñ er rannvro a-bezh.\nGoude bout lennet ar statudoù e c'helloc'h leuniiñ ar fichenn emezeliñ.\nGellet a rahet he c'has deomp dre ar Post (6 ru Joseph Rollo - 56400 An Alre), get ur chekenn a 30 € e anv Kerlenn Sten Kidna.\n2) Gober traoù a youl vat : ur wezh an amzer pe a-hed ar blez, pep tra zo posupl !\nGellet a rit gober muioc'h c'hoazh evit diorren ar Gerlenn é roiñ un tamm ag hos amzer, é kemer perzh e bodadoù hag obererezhioù liessort. Emezeliñ a raer a-gaoz m'em santer engouestlet, ha pa vehe d'ober nebeut a draoù pe traoù brasoc'h, a-wel d'an holl pe pas. Kar, èl ur bochad kevredigezhioù arall, n'hell ket Kerlenn Sten Kidna gober hep an dud a youl vat. A-drugarez dezhe eo, èl rezon, eh eus anezhi hag e kinnig traoù a-hed ar blez a-c'houde 30 vlez dija !\nSkiant-prenet ha chemet pep unan a c'hell roiñ soñjoù hag a ranker nevesaat diehan evit ma vo bev-kel ar sevenadur. Degemeret e vo kement intrudu a vo enta ! Ha pa vehe evit kemer perzh en un abadenn pe e meur a hani, peotramant e aozadur ar gevredigezh a-hed ar blez, e vehet degemeret kontant get pare ar Gerlenn, begon ha mignoniezh enni. E galleg pe e brezhoneg, deoc'h da choaj !\nBepred e klaskomp tud gouest da gas kentelioù, atalieroù, kaozeadennoù pe troiadoù-bale e brezhoneg ha da dreuzkas ha ranniñ èl-se o gouiziegezh àr ar yezh. Mard oc'h unan anezhe, dait e darempred geneomp àr-eeun d'an niverenn-mañ : 02.97.29.16.58.


Inauguration de l'amphithéâtre Charlez ar Gall au Lycée Dupuy de Lôme / Digoridigezh eus an añfiteatr roet dezhañ anv Charlez ar Gall e lise Dupuy de Lôme - Dielloù Charlez ar Gall - Archives Charles Le Gall\nD’ar Yaou 7 a viz Mezheven 2012 e vo ul lid evit reiñ anv Charlez ar Gall da añfiteatr lise Dupuy de Lôme e Brest.\nBet ur pennad mat mestr-skol e teuas Charlez ar Gall da gelenner ha degemeret en deskadurezh teknikel. E holl vuhez-vicher a reas adalek neuze e Kreizenn Deskiñ ar Savadurioù bet krouet nevez-flamm war bladenn ar Bougen e 1947. Al lec’h-se, bet savet gant ar pal stummañ dud dornet-mat evit adsevel ar gêr, a zeuas da vezañ lise micherel Dupuy de Lôme goude bezañ bet kaset e 1968 da Killiverzan.\nTrugarekaat a ra Dielloù Charlez ar Gall start an Itron Martine Pasgrimaud, renerez lise Dupuy de Lôme hag holl dilennidi ar Kuzul-merañ.\n> lec'hienn lise Dupuy de Lôme\ntagPlaceholderCatégories : 2012, Charlez


Pajenn:Inisan - Emgann Kergidu.djvu/58 - Wikimammenn\nPajenn:Inisan - Emgann Kergidu.djvu/58\nDaoust ha Judaz ha ne oue ket kaset ganthan d’en em grouga kerkent ha m’en doa great he daol trubarderez.\nAr beleg intru a ioa e Plouaret, a ioa he hano Loull ar Bouc’h, da viana lavaret a reat oa hennez he hano mad, rag deuet oa euz n’ounn dare peleac’h, ha den er vro ne c’houie hen anaout. Lavaret d’ehoc’h petra rea a vad e Plouaret, ne ket eaz dign, rak ne rea vad ebed. Den na dea var dro an iliz, nemed avechou unan-bennag da c’hoarzin pa vele Loull ar Bouc’h, mezo-mik-dall, beac’h d’ezhan o chomm enn he za, oc’h ober an neuz da esa lavaret an ofern. Ne veze peurvuia var he dro nemed he gloc’her ha pemp pe c’houeac’h kanfard-all, a veze ganthan oc’h eva banneou hag o tiskuez an hent d’ar zoudardet da vont da gregi, pa c’hellent, e beleien hag e tud vad, enn tiez divar ar meaz. Var an dra-man avad oa ki. Bemdez e kase he ganfarted, dioc’h ar mintin, da c’haloupat ar vro, da glask keleier, da c’houzout ha n’oa ket bet, epad an noz, eur beleg bennag o redek dre ar vro, ha da denna digant ar vugale, n’o doa ket a fallagriez, kement a c’houient divar benn ho zud ha divar benn kement hini a iea hag a deue dre ho zi. Dioc’h an noz e tiskuizent oc’h ober cher-vad hag oc’h eva banneou. M’hen tou d’ehoc’h e furchent mad ar vro, e c’houlennent kals keleier, hag e ranket beza fin meurbed evit tec’het enn ho raok.\nMez, evel a lavar ar re goz : Da gaz mad, raz hevel. Mar o doa skiant kanfarted Loull ar Bouc’h, ar re a zioualle ar veleien vad n’oant ket diot ken nebeut. C’houi, paotred iaouank an amzer zo breman, hoc’h euz kement a skiant var ho meno abalamour m’eo touz ho penn, abalamour ma ouzoc’h lavaret ia ha nann e gallek, abalamour ma ouzoc’h mont aliesoc’h d’ar c’hafeou eget da gofez, daoust ha c’houi o piche great guell eget na rea an dud iaouank euz va amzer-me, ne c’houient, an darnvuia, na skriva na lenn ? Beza fur ha karet Doue a greiz ho c’haloun a c’houient avad. Petra o piche-c’houi great evit kas ha digas ar veleien euz an eil parrez d’eben, euz an eil ti d’egile, eb rei da anaout d’ar sitoianed ar pez o poa c’hoant da ober ? Mad, setu aman ar pez a reaz goazed Plouaret ha goazed ar parreziou-all a dro-var-dro.\nNe d’an ket da henvel d’ehoc’h aman kement belek a ioa chommet e bro Landreger ; ne hanvign d’ehoc’h nemed ar pemp a ioa e Plouaret, er C’hoz-Marc’had hag er parreziou-\nAdtapet diwar « https://br.wikisource.org/w/index.php?title=Pajenn:Inisan_-_Emgann_Kergidu.djvu/58&oldid=103224 »\nKemmoù diwezhañ degaset d'ar bajenn-mañ d'an 16 Mez 2017, da 16:12.


Penaus é ma ret hum sonnat ér fé hac én espérance, a p’hum gavér é circonstanceu a zisco bout contrellan dehai - Wikimammenn\nPenaus é ma ret hum sonnat ér fé hac én espérance, a p’hum gavér é circonstanceu a zisco bout contrellan dehai\nJ.-M. Galles, 1829 (p. 242-245)\n◄ Penaus é teliamb souffrein er hol a ramb ag er-rè a gâramb Penaus é ma ret hum sonnat ér fé hac én espérance, a p’hum gavér é circonstanceu a zisco bout contrellan dehai Er gonsolation a za goudé en trebille, ret-é neoah guut souffrein hemh consolation ►\nPenaus é ma ret hum sonnat ér fé hac én espérance, a p’hum gavér é circonstanceu a zisco bout contrellan dehai.\nEN Apostolet en deoai hanaüet Jesus eit bout Mab Doué ; mæs én amzér ag é bassion, ind a vanquas a fidélité d’er fé a béhani ou deoai groeit profession ; ind hé ancoéhas hac a yas d’ou hent.\nMari ne ras quet èl-cé. Hi a hélias Jesus bet er halvar, hac en hanaüas inou aveit hé Salvér, ingorto ma oai en devehai ressuscitet, rac m’en deoai laret é ressuscitehai.\nArlerh marhue Jesus, en Disciplet, deu d’er bihannan a béré é conze Sant Lucas, n’ou deoai mui meit un distér espérance é ùélezent doh hum accomplissein er péh en deoai annoncet Jesus.\nMæs Mari, hemb bout troublet en disterran tra, a zalhas ferm ér greden hac én espérance é deoai penaus Jesus, é deoai gùélet é verhuel é creis en disprisance hac en anjulieu, a ressuscitehai guet gloër hac é laquehai er bed d’aboeissein d’é aviel.\nEr fé-zen en dès Mari, ha doh péhani é talh ferm é creis er poénieu hac en tantationeu, rac me ma déaséet ar gonzeu Doué, péhani a zou er uirioné memb, a zeli bout er scùir a hou ç’hani.\nMa n’en da quet en dut hemb religion, a béré é ma carguet er bed, de rein deoh occasion d’avouéein hou fé a vouéh ihuel, annemis hou salvedigueah a glascou d’er bihannan he goannat dré en doutanceu a lacou én hou speret a zivout er gùirionéeu en dès revélet en Eutru Doué.\nFerm ha crihue én hou fé, resistet guet courage, hemb examinein er chongeu a zegasou deoh, hac ean a déhou dohoh.\nDésavouéet quentéh, é présance en Doué a uirioné, ol en doutanceu a za én hou speret. Doh ou désavouéein èl-cé prompt, guet courage ha sincérité, hou fé a gresquou hac a grihueï.\nMæs ér poénieu bras é surtout é clasquou en diaul lacat tihoueldæt én hou speret, é asséou hou lacat de zoutein a justice, a furnès, a buissance, a vadeleah Doué, péhani hou ç’afflige.\nHou péet chonge nezé ag er péh a lar Doué deoh én é livreu santel, a zivout en necessité ag er souffranceu, ag er gloër a zeï ar ou lerh, ag é zesseinieu a pe zegasse afflictioneu d’en dut, memb d’é serviterion brassan.\nDoué ne change quet. Er péh en dès laret a chom perpet véritable. É gonzeu ne changeant quet mui eit ou.\nÈl-cé ne vern é péh stad a dantation, a souffrance, a chagrin, a séhour, a zisconfortance é éelleoh couéh, queméret aveit règle espérance courajus ha dalhable Mari.\nDéet hou ç’inean, é léh pléguein hac hum lezel de vout discaret, d’hum soutenein dré er vertu-zé péhani a zou diaséet ar fidélité Doué d’é bromesseu.\nEspéret énep d’en espérance memb, èl gùéh aral Abraham, én ur gredein ferm é éel Doué gobér ol er péh en dès promettet.\nEan é hou crouéour, hac ean en dès disclériet teoh n’en devehai quet abandonnet é labour, en devehai bet é lagat digueor arnoh.\nEan é er mæstre souveræn ha general a guement tra zou. Nitra n’en dé impossible, nitra memb n’en dé diæz dehou.\nDoué a zou soutén é serviterion. N’éellant quet bout én arvar a guement-cé, mar groant un tamic réflexion ar er promesseu ag é alliance.\nNe vern péh quen triste ha péh quen anquinus é éel bout hou stad, hou espérance a hi a éel bout deaséet sonnoh eit ar ur brovidance, ar ur vadeleah, ar ur buissance infini ?\nPet gùéh é assur ean deoh, dré guéneu é Brophétet hac é Apostolet, é cheleu, é soutén, é tihuen, é consol, é sauve en nemb a espér én ou.\nGoulennet enta é secour guet confiance, ha credet é teï é viséricord d’hou tennein ag er stad trist é péhani en hum gavet, pé en hou souténou hac en hou tihuennou bet er fin aveit é hloër hac hou salvedigueah.\nDoué a bermet ma hum gavér mara uéh é poénieu terrible, eit gobér demb comprenein gùel penaus en hani en dès espérance ferm én ou a éel tout, ha rein demb ur merche splan ag er garanté tinér en dès dohomb.\nUr vertu approuvet dré boénieu bras a zou calz agréaploh de Zoué eit un dévotion tinér.\nAdtapet diwar « https://br.wikisource.org/w/index.php?title=Penaus_é_ma_ret_hum_sonnat_ér_fé_hac_én_espérance,_a_p’hum_gavér_é_circonstanceu_a_zisco_bout_contrellan_dehai&oldid=105866 »\nKemm diwezhañ d'an 18 Eos 2017 da 17:56\nKemmoù diwezhañ degaset d'ar bajenn-mañ d'an 18 Eos 2017, da 17:56.


Dont betek Park an Arvorig - Site officiel du Parc naturel régional d’Armorique\nAccueilWar-du ar ParkDont betek Park an Arvorig\nDont betek Park an Arvorig\nUn dachenn natur gwarezet e penn ar Bed eo Park natur rannvroel Arvorig.\nKinnig a ra an dremmvroioù kaerañ d’ar weladennerien entanet ! Dre forzh peseurt doare, (dre an tren, gant ur vag, war ur marc’h-houarn pe war droad) ne vo ket diaes deoc’h en em gavout betek tachennad ar Park ha pourmen ennañ.\nTeir eur diouzh Pariz\nAbaoe 2017 eo en em gavet linenn an Tren Tizh Bras ha setu Breizh e treuzoù Pariz gant ur veaj a 1 eur 25. Etre ar Park ha Pariz n’eus nemet 3 eurvezh. N’eo ket diaes : pignit e-barzh un TTB e gar Montparnasse gant ho peadra hag ho levrioù. Degasit ho pelo ouzhpenn ma fell deoc’h uzañ ho troadikelloù kentoc’h eget eoul-maen. Diskennit e gar Montroulez a zo war treuzoù Park an Arvorig. Aes e vo deoc’h tizhout tachennadoù bras Menez Are. Ar velodyssée, an hent glas a gaso ac’hanoc’h dre wenodennoù ar Park war du kreiz pe kreisteiz Penn-ar-Bed.\nDouarait e Park an Arvorig o tont deus ar mor\nPlijadur a zo forzh pegement oc’h en em gavout dre vag war ul lec’h vakañsiñ.\nKemerit an Tren Tizh Bras betek Brest. Ur wech en em gavet, kit war droad pe dre bus betek ar gar-vor. Pignit e bourzh ar Brestôa evit treuziñ Morlenn Brest war du Gourenez Kraozon e Park an Arvorig. Ma fell deoc’h mont war vor e-bourzh ur vag-kregina, dibabit mont gant al Loch Monna dindan Merk Talvoudoù Park Natur rannvroel. Yann, ar c’habiten a ginnig deoc’h dijunioù bihan diwar boued bio pe gounezet nepell.\nHo karr er c’harrdi !\nPark an Arvorig a ginnig deoc’h 2 zoare da weladenniñ ar vro e framm ar stign savet gant ar rannvro E Breizh hep karr. Un droiad nerzhus war vor ha war zouar hag unan all evit mont dindan ar seizh avel tro-dro da Venez C’homm.\nKenweturiñ, c’hoari biz-meud prientet, mont gant ar bus pe war velo\nDoareoù all a zo evit beajiñ estreget ho karr : war ar Park e c’hellit dibab meur a zoare evit mont gouestadig gant ho kweladenn :\nmont war velo, n’eus ket gwelloc’h doare da bourmen a-hed hag a-dreuz. Ma feurmit ur velo dredan e vo tu deoc’h mont pelloc’h c’hoazh\nE Gourenez Kraozon, Octopouce a sikour ac’hanoc’h da c’hoari biz-meud en ho monedoneoù\nAr c’harr-boutin : Ar gompagnunezh rannvroel Breizh Go a ginnig linnennoù-bus evit mont betek bourc’hioù ar c’humunioù pennañ\nAr c’henweturiñ : ar savenn rannvroel Ouestgo a skoulm an darempredoù etre an dud a fell dezho kenweturiñ war ar pemdez, ar gouelioù pe ar re o deus ezhomm da genweturiñ evit netra. Digoust eo ar savenn.\nLuc’hskeudenn : Martin Viezzer.


Pajenn:Le Gonidec - Bibl Santel pe Levr ar Skritur Sakr, eil levr.djvu/22 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/22\nrâk diskaret eo al léac’h a béhini é oan̄t boazet da zon̄t : eûz a zouar Kétim é teûiô hô disman̄tr.\n2. Tavit, c’houi péré a choum enn énézen : marc’hadourien Sidon a dreûzé ar môr évit leûnia da borsiou.\n3. Ann hadou a zeû da greski gan̄t douréier brâz ann Nîl, éd ar ster a oa da voéd d’ézhi ; hag hî a zô deûet da varc’hallac’h ar brôadou.\n4. Az péz méz, ô Sidon ; râg ar môr, ners ar môr en deûz lavaret : n’em eûz két en̄géhen̄tet, ha n’em eûz két ganet ; n’em eûz két maget paotred-iaouan̄k, n’em eûz két savet plac’hed-iaouan̄k.\n5. Pa vézô klevet kémen̄t-sé enn Éjipt diwar-benn Tîr, é vézô gwélvan.\n6. Treûzit ar môriou ; iudit, c’houi péré a choum enn énézen.\n7. Ha né két houn-nez ar géar-zé a veûlac’h kémen̄t, péhini a fougéé gan̄d hé hénan̄ded enn deisiou ken̄t ? Hé zûd a zô éat war-droad pell-brâz er broiou a-ziavéaz.\n8. Piou en deûz mennet kémen̄t-sé a-énep Tîr péhini a zougé ar gurunen, péhini é doa prin̄sed da varc’hadourien, hag ar ré vrudéta eûz ann douar da werzerien ?\n9. Aotrou ann arméou eo en deûz mennet kémen̄t-sé, évid diskara holl c’hloar ar ré rôk, hag évit vuélaat ar ré vrudéta eûz ann douar.\n10. Treûz da zouar ével eur ster, merc’h ar môr ; n’eûz mui a c’houriz enn-drô d’id.\n11. Astennet en deûz ann Aotrou hé zourn war ar môr, ar rouan̄télésiou en deûz horellet ; a-énep Kanaan en deûz rôet hé c’hourc’hémenn, évit ma vézô brévet hé ré gréva.\n12. Hag hén̄ en deûz lavaret : Gwerc’hez péhini a dlé béza gwallet, merc’h Sidon, na fougéi mui ; saô ha kéa dré vôr bété Kétim ; ha na gavi két zôkén a éhan énô.\n13. Chétu douar ar C’haldéed ; n’eûz két bét a bobl hén̄vel out-hô ; ann Assiried eo hô deûz hé ziazézet ; ar ré gréva anézhô a zô bét kaset é sklavérez ; hô ziez a zô bét diskaret ; gwastet holl in̄t bet.\n14. Iudit, listri ar môr, râg hô ners a zô kaset-da-nétra.\n15. Chétu pétra a vézô enn deiz-zé : É an̄kounac’h é vézi, ô Tîr, a-héd dék vloaz ha tri ugen̄t, ével deisiou eur roué ; hôgen goudé dék vloaz ha tri-ugen̄t é teûiô Tîr ével eur c’hrek-fall hag a gân.\n16. Kémer eunn délen, trô-war-drô kéar, grek-fall lékéeat enn an̄kounac’h : kân kaer, kân aliez, évit ma vézô koun ac’hanod.\n17. Ha chétu pétrâ a c’hoarvézô goudé dék vloaz ha tri-ugen̄t : Ann Aotrou a emwélô Tîr hag hé digasô d’hé c’hen̄ta gwerzidigez ; hag hî en em wallô adarré gan̄d ann holl rouan̄télésiou a zô war ann douar.\n18. Hag hé gwerzou, hag hé gôprou a vézô gwéstlet d’ann Aotrou ; na vézin̄t két lékéat a dû nâg enn eunn ten̄zor ; hôgen béz’ é vézin̄t holl évid ar ré a choum dirâg ann Aotrou, évit ma tebrin̄t hô gwalc’h, ha ma vézin̄t gwisket bépréd.\nDroug a dlé kôuéza war ar Judéa.\n1. Chétu ann Aotrou a lakai ann douar didûd, hé lakai enn noaz, a drôi hé zoaré, hag a skiñô ar ré a choum enn-han̄.\n2. Neûzé ar bélek a vézô ével ar bobl ; ann aotrou ével ar mével ; ann itroun ével ar vatez ; ann hini a werz ével ann hini a brén ; ann hini a gémer ével ann hini a rô war gampi ; ann hini a dlé ével ann hini a c’houlenn ar péz a zô dléet d’ézhan̄.\n3. Disman̄tret é vézô ann douar ; preizet é vézô ; râg ann Aotrou en deûz hé lavaret.\n4. Gwéla a râ ann douar, hag é teûz, hag é teû da fallaat ; teûzi a râ ar béd, hag ar ré vrâz é-touez ar bobl a zeû da fallaat.\n5. Hag ann douar a zo saotret gan̄d ar ré a choum enn-han̄ ; râg hî hô deûz torret al lézennou, hô deûz trôet ar gwîr, hô deûz kaset-da-gét ar gévrédigez a dlié padout da-vikenn.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/22&oldid=156550 »\nKemmoù diwezhañ degaset d'ar bajenn-mañ d'an 10 Meu 2020, da 18:47.


tevoc'h - Wikeriadur\n(Adkaset eus tevoc’h)\nSavet diwar an anv-gwan tev hag an dibenn-ger -oc'h\nDerez-uheloc'h an anv-gwan tev\nEr c'hiz-se oan deuet evel da veza teoc'h [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 138.)\nTevoc'h eget :\nDebret e spered gant an enkrez-se, e tivizas Vortigern sevel, e-kreiz porzh e gastell kreñvañ, un tour uheloc'h ha tevoc'h eget nep tour er bed. — (Langleiz, Romant ar Roue Arzhur/levrenn I : Marzhin, Al Liamm, 1975, p. 28.)\nTev eo an treid da welet er mor, tevoc'h eget pa vezont er-maez. — (Goulc'han Kervella, Lara, Al Liamm, 1989, p. 123.)\nTevoc'h evit :\n[...], gant gourc'hemenn da ober eur sug kalz tevoc'h evit an hini en devoa gwelet stag ouz troad an demezel ; [...]. — (G. MILIN, Gwechall-goz e oa..., Kemper, 1924, p. 27.)\nN'eo ket tevoh he gar evid eur valañsinenn orolaj. — (Jules Gros, Le trésor du breton parlé Première Partie, 1966, p. 44.)\nTevoc'h-tevañ : muioc'h-mui tev\n[...] ; n' oa ken anv nemet eus an dra-se, hag ar pezh a oa gwir eo e teue ar briñsez Ahez tevoc'h-tevañ bemdez. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 155.)\ngalleg : plus épais (fr) , plus épaisse(s) (fr) (que)\ngalleg : plus gras (fr) , plus grasse(s) (fr) (que)\ngalleg : plus gros (fr) , plus grosse(s) (fr) (que)\nAdtapet diwar « https://br.wiktionary.org/w/index.php?title=tevoc%27h&oldid=201409 »\nKemmoù diwezhañ degaset d'ar bajenn-mañ d'an 13 Gou 2015, da 08:02.


Kaozeal:Kasenn - Wikipedia\nAr pennad-mañ a vefe gwelloc'h e blas er wikeriadur peogwir e tesker traoù diwar-benn ar ger kasenn kentoc'h eget diwar-benn ar c'hasennoù. Da'm soñj ne zlefemp ket ober gant an droienn Implijet e vez evit komz eus ar ger en holloueziadur, na reiñ sterioù all ar ger e korf ar pennad (pajennoù digejañ pe/ha kemmennoù e penn kentañ ar pennadoù a c'heller ober eveljust). --Yun (kaozeal) 2 Gen 2007 da 08:59 (UTC)\nN'on ket a-du tam ebet : M'az peus c'hoant e c'hellez degas ar ger er wikeriadur, evel-just. Ma kav iskiz dit ar pennad, setu perak em eus silet sterioù all :\nNe dalvez ket ar boan sevel ur pennad evit ar ster dre skeudennadur : petra da lakaat e-barzh?\nAn eil ster a zo da vezañ diorroet ha setu ar pezh 'm eus graet.\nDre vras, ne 'm eus ket kavet e vije mat sevel ur bajenn digejañ evit daou ster pennañ. Pounner e vefe.\nKavout a ran mat gwelout tud o labourat evit ar wikeriadur, met, d'am soñj, e teuio ar wikipedia da vezañ frouezhus (evit an deskadurezh, da gentañ) dindan un nebeut amzer pa vo ur wikeriadur efedus goude pell. Da c'hortoz e kavan gwelloc'h lakaat traoù yezh e pennadoù ar wikipedia (an deveradurioù, an eilsterioù pa n'eus ket da sevel ur bajenn digejañ) hag evel-se e vo aesoc'h al labour evit sevel ar wikeriadur.\nTerriñ a rafen pennaenn ar wikipedia? Da gentañ holl, n'eus ket tu da seveniñ strizh pep hini eus ar reolennoù savet evit ar yezhoù "bras". Evidon-me, pa vo azazaet ar reolenn ouzh ar wikipedia brezhonek e vo kavet e talvez evit eilfurmoù'zo hepken (furmoù verb hag all) hag elfennoù yezhadur rik (raganvioù, adverboù...). Perak e vije dilamet titouroù a-bouez war implij ar gerioù p'eo ar pezh a vank ar muiañ d'ar nevez-vrezhonegerien? Gwelloc'h kinnig dezho ur sell war binvidigezh ar yezh. Chomp hep ober evel-se a vije un "nonsense". .--Ch. Rogel 2 Gen 2007 da 23:02 (UTC)\nUn dever eo deomp, evel just. Dispakañ c'hoari ar yezh hep bezañ pounner. --Ch. Rogel 3 Gen 2007 da 00:49 (UTC)\nA-du on ganit evel-just. Me 'garfe e larfes kement-se d'ar verourien all ivez. Bianchi-Bihan 3 Gen 2007 da 06:08 (UTC)\nKinniget e vez "froud veur" (evit ar galleg "courant océanique"; l.: froudoù meur) gant Termofis, ha "froud-vor" gant M. Ménard evit ar galleg "courant marin". Daoust hag-eñ ne c'heller ket ouzhpennañ ar gerioù-se? --Gweltaz Kerguz (kaozeal) 16 Gen 2013 da 18:38 (UTC)\nEo moarvat. Gallout a rez lakaat anezho te da-unan (laka ivez an daveennoù). Mat 'vefe ivez ober pajennoù adkas, evit ma tegouezho gant ar bajenn-mañ an dud a glaskfe "froud-vor" lakaomp.--Trec'hlid mitonet (kaozeal) 16 Gen 2013 da 20:01 (UTC)\nTrug'! Emaon o vont d'en ober diouzhtu neuze...--Gweltaz Kerguz (kaozeal) 16 Gen 2013 da 20:33 (UTC)\nAdtapet diwar « https://br.wikipedia.org/w/index.php?title=Kaozeal:Kasenn&oldid=1406339 »\nKemmoù diwezhañ degaset d'ar bajenn-mañ d'an 16 Gen 2013, da 20:33.


Yann IV (dug Breizh) - Wikipedia\nYann IV (dug Breizh)\nSiell an dug Yann IV\n12 a viz Ebrel 1365\n1añ a viz Du 1399\nklemmet gant Yann\nKont Moñforzh (Yann III)\n16 a viz Gwengolo 1345\n20 a viz Even 1372\nGwengolo – Kerzu 1339\n1añ a viz Du 1399 (59 pe 60 vloaz)\n(1361, marvet e 1361)\n(1366, marvet e 1384)\nYann V, dug Breizh\nMari Breizh, dugez Alençon\nArzhur III, dug Breizh\nRicharzh Breizh, kont Étampes\nYann IV, bet ganet e 1339 ha marvet d’an 9 a viz Du 1399 e Naoned, a oa dug Breizh er XIVvet kantved. Mab e oa da Yann Moñforzh (1294-1345) ha da Janed Flandrez (1295-1374) ("Janed ar Flamm" a veze graet anezhi ivez goude he zaol-kaer d'an 10 a viz Mezheven 1342, en Henbont). Anvet e voe da zug e 1364 ha ren a reas betek e varv e 1399. Ouzhpenn-se e e oa kont Richmond, e Bro-Saoz, ha kont Montfort-l'Amaury (1345-1399) e Bro-C'hall. "Yann V" a vez graet anezhañ gant lod istorourien, dre ma veze graet "Yann IV" eus e dad.\nMervel a reas e dad e-kerzh Brezel hêrezh Breizh pa oa o stourm enep Charlez Bleaz. C’hwec’h vloaz e oa Yann vihan d’ar mare-se. Kenderc’hel a reas e vamm da vrezelekaat ha trec’h e voe-hi meur a wech. E 1357 e krogas Yann da vrezelekaat.\nHarluet e voe e Bro-Saoz e-pad bloavezhioù da vare brezel an Hêrezh. Distreiñ a reas da Vreizh, ha gant skoazell ar Saozon e voe trec’h war e enebourien.\nE 1364 e oa o lakaat seziz war an Alre pa voe lavaret dezhañ e oa Charlez Bleaz war-nes e dagañ. Yann Moñforzh, skoazellet gant soudarded kaset dezhañ gant ar Priñs Du, a voe trec’h war Charlez Bleaz en Emgann an Alre en hevelep bloaz.\nKendivizout a reas gant an dugez Janed Pentevr, intañvez Charlez Bleaz, a-benn skoulmañ Kentañ Feur-emglev Gwenrann e 1365, ma voe skrivet ne oa nemetañ da zug Breizh.\nDimeziñ a reas gant ur c’hoar d’ar Priñs Du, ha war-lerc’h gant ur verc’h-kaer dezhañ, ha ret e voe dezañ fiziout pe gadarnaat ar c'hreñvlec'hioù hag al lec’hioù tro-war-dro (evel Brest) e meur a gabiten hag e meur a aotrou saoz. Magañ a rae an noblañs disfiz outañ dre ma oa bagadoù soudarded hag aotrounez saoz e-touez e gompagnuned hag izili e c’houarnamant, ha ne voe ket difennet gant an noblañsed-se pa voe taget gant ar roue Charlez V Bro-C'hall.\nRankout a reas neuze distreiñ da Vro-Saoz en harlu, o lestrañ kuit eus Brest d'an 28 a viz Ebrel 1373. Ha Charlez V da lakaat e grabanoù war an dugelezh e 1378 ha d'he stagañ ouzh rouantelezh Bro-C’hall, a-enep gwirioù Yann IV koulz hag a-enep gwirioù an dugez Janed Pentevr hag he mibien. Galvet e voe Yann IV neuze gant noblañsed Breizh. Distreiñ a reas da Vreizh gant ar vag dre Zinarzh d'an 3 a viz Eost 1379, ha ren a reas en-dro war e vro.\nSkoulmañ a reas ar peoc’h gant Charlez VI Bro-C'hall, met ret e voe da Yann IV talañ ouzh Olier V Klison a oa en em savet a-enep dezhañ. Diaes e voe dezhañ ivez adprenañ Kastell Brest e 1397 digant ar Saozon e aloube e gaou.\nYann IV gant e guzulerien (Kronikoù Jean Froissart)\nJaned Navarra hag he mab Arzhur III war bez e dad Yann IV, livadur gant Henriette Lorimier e 1806.\nTeir gwech e timezas :\ne 1355 da Vari Bro-Saoz (1344-1362), ur verc’h da Edouarzh III Bro-Saoz ha da Philippa de Hainaut ;\ne 1366 da Janed Holland (1350-1384), a oa merc’h da Domaz Holland ha da Janed Kent ;\nd’an 2 a viz Gwengolo 1386 da Janed Navarra (1370-1437), merc'h da Charlez II Navarra ha da Janed Bro-C'hall. Bugale a-leizh o doe :\nJaned (1387-1388) ;\nUr verc’h (1388-1388) ;\nYann V (1389-1442), dug Breizh ;\nMari Breizh (1391-1446), a voe dimezet e 1396 gant Yann Iañ (1385-1415), kont Alençon ;\nMarc'harid Montfort, pe Marc'harid Breizh (1392-1428), a voe dimezet gant Alan IX Rohan ;\nArzhur III (1393-1458), kont Richemont, dug Breizh ;\nJili (1394-1412), aotrou Chantocé ;\nRicharzh Breizh (1395-1438), kont Vertus, Étampes ha Mantes ;\nBlanche (1397 - goude 1419), dimezet gant Jean IV d'Armagnac.\nCharlez Bleaz Rouaned ha Duged Breizh\n1364 – 1399 War e lerc'h:\nAdtapet diwar « https://br.wikipedia.org/w/index.php?title=Yann_IV_(dug_Breizh)&oldid=1989023 »\nKemm diwezhañ d'an 27 Ebr 2022 da 13:28\nKemmoù diwezhañ degaset d'ar bajenn-mañ d'an 27 Ebr 2022, da 13:28.


La Mer (Trenet) - Wikipedia\nUr pennad La Mer zo ivez.\nLa Mer zo ur ganaouenn gant Charles Trenet (1913-2001), an hini vrudetañ e-touez oberennoù ar c'haner-sonaozer gall a-dra-sur. Savet e voe e 1943 hogen ne voe enrollet nemet d'an 19 a viz Meurzh 1946 evit Columbia Records, goude an Eil brezel-bed.\nCharles Trenet en Montréal, e Kanada, e 1946, er mare ma oa La Mer hag ar stumm saoznek, Beyond the Sea oc'h ober berzh en Amerika.\nSavet e voe La Mer en 1943, p'edo Trenet en tren, o sellout ouzh an aod hag ar mor, hag ouzh stank Thau, hag o vont eus Montpellier etrezek Perpinyà gant ar c'haner Roland Gerbeau, ar pianoour Léo Chauliac hag e sekretour. Savet e voe ar gerioù anezhi en ur ober ugent munut, war un ton savet gant Léo Chauliac diazezet war an heuliad klotadoù klasel anvet Anatole (DO - LAm - FA - SOL).\nKoulskoude ne gave ket da Drenet e c'halle ober berzh, dre m'he c'have re veurdezus. Kinniget e oa bet gantañ neuze da Suzy Solidor, ha honnezh he devoa nac'het kanañ anezhi : « Kanaouennoù diwar-benn ar mor a vez kaset dek anezho din bemdez ! » emezi. E dibenn 1945 e voe enrollet gant Roland Gerbeau ha Renée Lebas.\nUn doare saoznek zo, anvet Beyond the Sea, komzoù skrivet gant ar sonaozer stadunanat Jack Lawrence (1912-2009). Disheñvel-bras eo ar c'homzoù avat diouzh re Trenet. Sonenrollet eo bet gant kalzik tud, en o zouez Benny Goodman (1948), Mantovani, Roger Williams (1955) ha Gisele MacKenzie. Doare Bobby Darin avat e 1959, eo an hini a reas ar brasañ berzh. Goude e voe kanet gant kalz a dud all evel George Benson, Miguel Bosé, Bobby Caldwell, Eric Comstock, Sacha Distel, Barry Manilow, Johnny Mathis, Gene Nery, Helen Shapiro, Rod Stewart, The Sandpipers, Carol Welsman, Robbie Williams.\nDoareoù spagnolek, italianek hag izelvroek zo ivez.\nEn holl ez eus ur pevar c'hant sonenrolladur anezhi.\nKlevet e vez en un ugent film bennak. Ar wech kentañ a oa e 1948. Ne vo meneget ouzhpenn nemet Mr. Bean's Holiday, e 2007, ha Tinker Tailor Soldier Spy e 2011 ma'z eo kanet gant Julio Iglesias.\nLa Mer, kanet gant Charles Trenet d'an 29 a viz Mezheven 1971\nDiwar-benn La Mer war Le portail des amis de CHARLES TRENET\nAdtapet diwar « https://br.wikipedia.org/w/index.php?title=La_Mer_(Trenet)&oldid=1983733 »\nKanaouennoù Charles Trenet\nKemmoù diwezhañ degaset d'ar bajenn-mañ d'an 31 Meu 2022, da 18:02.